Diahuebs 18 di Januari 2024 www.bondia.com Email: noticia@bondia.com Tel: 582-7800 Fax: 582-7044 1,75 Florin 


CARRYING CAPACITY 
2.0... 
Estudio di ATA bon pero laat... 


Aruba ta participa na Congreso 


Electoral di Federacion 
Panamericano di Pesas 


•	 Aruba	posiblemente	 


ariba	agenda	durante	 
prome	Conseho	di	 
Minister	di	Reino	di	aña 


•	 Otmar	Oduber:	Serlimar	 


perhudica	door	di	 
gobierno	durante	ultimo	 
15	pa	20	aña 


•	 Constelacion	 


nobo	di	Raad	van	 
Commissarissen	di	Post	 
Aruba	N.V.	 


Pagina 3 


Parlamentario Marisol 
Lopez-Tromp: 


“Pa politiconan 


activo of 


inactivo di MEP, 


aparentemente tin 


otro reglanan” 


Pagina 2 


Pagina 4 


Pagina 6 


Pagina 8 


Pagina 23 


Pakistan ta retira su embahador na Iran 
despues di atake cu a mata dos persona 


Sint Maarten descubriendo eror den 


recuento total di voto 


Pagina 17 


Diasabra: Keda pendiente pa nos edicion di Aruba Vandaag 


LOCAL 
A2 


Diahuebs 18 Januari 2024 


Aruba posiblemente ariba agenda durante prome Conseho di 
Minister di Reino di aña 


Mediante un comunicado 
di prensa Prome Minister 
Evelyn Wever-Croes a en- 
fatisa cu Aruba y Hulanda 
ta continua na mesa pa 
loke ta trata acuerdonan 
relaciona cu e prestamo di 
Covid a pesar cu Hulanda 
tin un gobierno demision- 
ario. 


Prome Minister a indica cu e 
dossier referente Aruba no a 
wordo considera controver- 
sial pa Parlamento Hulandes, 
por lo tanto e Secretario De- 
misionario por sigui atende 
cune. El a remarca tambe cu 
Gobierno di Aruba ta trah- 
ando riba diferente nivel cu 
Hulanda, entre otro cu Sec- 
retario di Estado Alexandra 
van Huffelen y su ekipo di 
ambtenaar y tambe Gobierno 
ta den contacto cu Minister 
di Finanzas Hulandes. 


Manera ta conoci fin di aña 
2023 Parlamento di Aruba 
unanimamente a bay na fabor 
di e cambionan den e ley di 


supervision, LAft. Awo e ley 
ta firma y no por wordo cam- 
bia asina facil, cu normanan 
mas actual y actualisa inclui 
den dje. 


Relaciona cu tema Aruba, se- 
gun e portal local NoticiaCla 
ta informa, tin indicacion cu 
mañan den e prome reunion 
di Conseho di Minister di 
Reino (RMR) pa aña 2024, 
posiblemente lo trata e tema 
di 
supervision 
financiero 
Aruba, den e caso aki e Ley 
di Reino (Rijkswet) y e situa- 
cion di prestamo y e tasa di 


interes. 


RMR no ta publica e agenda 
oficial prome cu e fecha, pero 
segun e portal ta indica, a 
compronde cu ta hopi prob- 
able cu Aruba lo ta riba agen- 
da. 


E portal a reporta cu nan a 
compronde 
inoficialmente 
cu den preparacion pa esaki, 
Prome Minister Wever-Croes 
lo tabatin combersacionnan 
cu e secretario di estado Hu- 
landes demisionario, Alexan- 
dra van Huffelen ayera. 


E asunto di supervision fi- 
nanciero hancra den un ley di 
Reino (rijkswet) pa Aruba a 
bira uno contencioso despu- 
es di declaracionnan con- 
tradictorio di ambos banda, 
tanto Aruba como Hulanda. 
E tono di e negociacionnan 
tambe a bira hostil despues di 
comentarionan di minister di 
Finanzas, Xiomara Maduro 
durante un discurso den cual 
el a critica e trato cu ta ricibi 
for di Hulanda, cual tabata 
un acusacion indirecto con- 
tra Secretario di Estado Van 


Huffelen, ya cu e ta liderando 
e negociacion. 


E ley di Reino pa supervi- 
sion financiero ta keda como 
e ultimo obstaculo pa Aruba 
por haya un tasa di interes 
mas abao pa e prestamonan 
di likides durante pandemia. 
Sinembargo, manera prome 
minister Wever-Croes a indi- 
ca, “ainda ta papiando”, pues 
por conclui cu no a yega na 
un acuerdo te na e momen- 
tonan aki. 


Cuerpo Policial ta bay tene control durante Boat Fest 2024 na 
Nikki Beach diadomingo awor 


Cuerpo Policial Aruba, 
conhuntamente cu Ward- 
acosta, a informa cu nan 
ta bay ta controlando dia- 
domingo awor 21 januari 
2024 pa e actividad di Boat 
Fest na Nikki Beach. 


Mediante un comunicado di 
prensa, a señala cu e permiso 
duna pa e actividad aki ta 
cuminsa for di 11or di mainta 
pa 6or atardi. 


Wardacosta su patruyanan 


hunto cu Maritiem Politie di 
Cuerpo Policial Aruba ta bay 
ta riba lama pa controla con- 
stantemente y hunto nan ta 
bay percura pa e siguridad di 
e evento. 


Di su parti, e organisadonan 
di e evento Boat Fest tambe 
ta responsabel pa percura pa 
e siguridad di e publico pre- 
sente. 


Nan tambe ta confirma cu 
tambe na cualkier momento 


por controla e documen- 
tonan necesario cu e doño 
di boto mester tin cune, por 
ehempel: Vaarbewijs valido, 
documento di e boto cu ta 
stipula loke ta rekeri pa nan 
tin riba boto, manera entre 
otro: life jacket pa cada per- 
sona, coy paga candela etc. 


Nan ta haci un peticion na 
publico presente pa mantene 
nan mes na e reglanan rela- 
ciona cu e cantidad di per- 


sona cu ta permiti riba e boto 
segun e documentacion ta 
stipula. 


Igualmente nan ta pidi pa 
e publico pa disfruta di e 
dia pero cu mester tene na 
cuenta cu uzo di alcohol y 
tene consideracion cu hende 
riba lama, mirando cu ta bay 
tin aglomeracion di hende y 
boto. 


Polis riba tera lo pasa con- 


trola constantemente pa asina 
mantene e siguridad riba tera. 


Pa finalisa, nan ta recorda cu 
pa 6or di atardi e evento ta 
bay stop y esaki ta nifica cu 
mester paga tur musica, ade- 
mas nan a señala cu hefe di 
districto di Cuerpo Policial di 
Oranjestad a reuni cu esnan 
encarga cu e evento pa asina 
repasa den e rekisitonan poni 
den e permiso. 

Parlamentario Marisol Lopez-Tromp tocante caso Arubahuis 
“Pa politiconan activo of inactivo di MEP, aparentemente tin otro reglanan” 


Ayera Ministerio Publico a infor- 
ma cu diamars ultimo un persona 
a keda deteni den relacion cu caso 
di Arubahuis, cual Landsrecher- 
che a denomina como “Tulipan.” 
Den esaki, parlamentario di par- 
tido MAS, Marisol Lopez-Tromp 
a duna su punto di bista, na unda 
e ta cuestiona cu pa politiconan 
activo of inactivo di MEP, apar- 
entemente tin otro reglanan ora 
ta trata di investigacionnan pe- 
nal. 


Den un comunicado di prensa ricibi 
di Ministerio Publico e dia di ayera, a 
duna di conoce cu den un investiga- 
cion di Landsrecherche, un homber 
di inicialnan G.Y.L. a keda deteni dia- 
mars ultimo. 


E investigacion aki di Landsrecher- 
che, bao nomber di Tulipan, ta dirigi 
riba iregularidadnan cu a tuma luga 
na Arubahuis den e periodo di 2018 te 
cu 2021. E sospechoso L. tabata traha 
e tempo ey como director suplente di 
Arubahuis. Ministerio Publico tambe 
a indica cu e investigacion aki ta an- 
dando y no ta exclui mas detencion. 


Pa esaki, Bon Dia Aruba a haya reac- 
cion di parlamentario Marisol Lopez- 
Tromp, ken despues di a lesa e noti- 
cia di ayera di e caso di Arubahuis, a 
afirma cu no ta di awor sino di mas 
di un aña y mey pasa cu fraccion di 
MAS, ora nan a bin compronde cu 
tabatin asuntonan di fraude y iregu- 
laridad na Arubahuis, a cuminsa haci 
pregunta na prome minister Evelyn 
Wever-Croes, pa motibo cu esaki ta 
su cartera. 
“E tempo ey nos a haci varios pre- 
gunta, nos a pidi informacion di 
Arubahuis. E enfoke e tempo ey ta- 
bata mas tanto riba Besaril, y mi por 
bisa tambe cu na varios ocasion nos 
a puntr’e si tabatin investigacion cu 
lo tabata andando, entre otro di parti 
di Centrale Accountantsdienst Aruba 
(CAD). Como fraccion tambe nos a 
pidie varios biaha e rapport di CAD 
na unda el a bisa parlamento y den 
prensa cu e rapport no tabata cla. E 
tabata e mesun asunto di investiga- 
cion riba placa, uso di credit card, en- 
tre otro. Nos a haya sa despues cu el 
a gaña nos, pasobra el a bisa cu e rap- 
port no tabata cla y cu lo tabatin mas 
investigacionnan andando den mas 
departamento.” 


Pero CAD a haci un rapport riba su 
mes, cual tabata cla for di basta tempo 
caba, manera Lopez-Tromp ta sigura. 
“Kiermen pa ora e presentacion a bin 
parlamento – na december 2022 a bin 
un presentacion den parlamento ca- 
minda cu a haci cu e ora ey e rapport 
lo a keda cla. Pero e realidad tabata 
cu e rapport tabata cla for di januari 
caba di e aña ey, loke ta nifica cu na 
comienso di aña, ora nos a cuestion’e, 
e no a papia e berdad cu nos. Y nos ta 
kere cu bo no por gaña parlamento, y 


e trato, den nos bista diferente y pref- 
erencial cu Besaril a haya, den nos bi- 
sta ta cu el a haya un oportunidad pa 
bay paga back. Loke nos a cuestiona 
ta con esaki por a tuma luga sin cu un 
keho a ser entrega? Y ya caba tin un 
procedura caminda cu e ambtenaar of 
minister ta haya oportunidad pa paga 
back, y nos a cuestiona tambe dicon 
no tabatin un keho penal entrega,” el 
a señala. 


Prome minister a haya un e-mail 
anonimo, unda e no por a actua na 
e momento ey debi cu no tabatin 
hechonan concreto. Despues el a haya 


un otro e-mail di ekipo di Arubahuis 
na Hulanda splicando cu nan taba- 
tin sospecho fuerte cu ex-minister 
Guillfred Besaril conscientemente no 
tabata actua a base di ley di contabi- 
lidad. 
Den esaki, no solamente el usa e 
credit card cu ta propiedad di pais 
Aruba, tambe el a huur un propiedad 
na Hulanda unda a drecha hardin y 
cura di e cas, a pone un sistema di 
alarma pa 10.900 euro y a haci repara- 
cionnan den e mesun cas na un costo 
di 21.000 euro na aña 2020. Tambe 
otro gastonan excesivo di parti di e 
ex-minister a keda confirma. 


Lopez-Tromp a señala tambe cu el a 
puntra si tur otro persona cu a comete 
algo similar, si nan tur lo haya chens 
pa paga back sin cu nan haya un de- 
tencion, sin haya un caso penal, sin cu 
tin un keho entrega y cu nan lo por 
sigui traha y hasta bay eleccion. “Pa- 
sobra nos tin entendi cu no ta di awor 
e iregularidad aki a inicia. Con por ta 
cu e politico aki por a bay eleccion 
mientras cu prome minister tabatin 
indicacion caba cu tabatin iregulari- 
dad?” 


Den su opinion, e ta haya cu “awor ta 
sali un caso mas di Arubahuis siendo 
cu prome minister a bisa cu el a re- 
organisa y muda Arubahuis, laga haci 
investigacion. Pero e caso aparente- 
mente a continua. Y husticia tin cu 
haci su trabao. Loke ta keda graba ta 
cu el a sconde e rapport di CAD, gaña 
cu e rapport no tabata cla y alabes 
duna un trato diferente na un persona 


cu tabata politico riba lista di MEP,” 
Lopez-Tromp a expresa. 


Pa su persona, loke ta ambtenaar y 
hende en general “ora nan haya nan 
mes den tipo di casonan asina, prome 
cos cu ta pasa ta cu den full e maneho 
di integridad cu supuestamente tin ta 
actua riba esaki, bo ta haya cu e per- 
sona a ser schors, ta bin investigacion 
riba nan, keho ta ser entrega riba nan. 
Pero segun mi informacion, te cu ul- 
timo, niun momento prome minister 
a bisa cu el a entrega un keho. Y el a 
tarda asina hopi pa yega na supuesta- 
mente entrega di keho, cu hasta el a 
entrega un supuesto rapport na Min- 
isterio Publico pa wak si nan ta haya 
cosnan penal riba dje. Mi ta puntra 
mi mes, ley pa un no ta ley pa tur? 
En todo caso, pa politiconan activo of 
inactivo di MEP aparentemente tin 
otro reglanan y p’esey m’a cuestiona 
mas cu un aña pasa e procedura dife- 
rente cu nos a wak den e caso aki, ” 
el a bisa. 


Pa finalisa, el a sigura cu ta bay keda 
pendiente di e caso, debi cu ta trata di 
e cartera cu ta resorta pa prome min- 
ister y tambe pa Ministerio di Ense- 
ñansa. “Pa nos ta resalta cu e ta bin 
hopi bes parlamento ataca tur sorto 
di hende, acusando y sushando hen- 
de nan nomber, papia di cosnan di 
onderzoek manera e mes ta Ministe- 
rio Publico, pero ora cu ta algo cerca 
di dje ta un kietud total,” el a finalisa. 


Potretnan ta di Facebook di e parla- 
mentario y di Arubahuis. 

Otmar Oduber: 
“Serlimar simplemente tabata wordo perhudica door di gobiernonan 
durante ultimo 15 pa 20 aña” 


Ayera mainta ex minis- 
ter y politico Sr. Otmar 
Oduber a tene un confer- 
encia di prensa na unda 
el a elabora ariba tema di 
maneho di desperdicio. 
Oduber a trece pa dilanti 
su preocupacion ariba e 
situacion na Sero Teishi 
y tambe con Serlimar a 
wordo perhudica y na a 
busca solucion p’e. 


Oduber a vocifera su preocu- 
pacion pa e situacion cu tin 
na Sero Teishi, unda cu segun 
el a indica, tin tres desaster 
hinca den otro den un solo 
imagen. El a señala cu for di 
mas di cinco aña pasa tin rap- 
portnan di PAHO cu ta mus- 
tra con peligroso dump y e 
maneho di desperdicio ta na 
Aruba pa salud di hende. 


El a splica cu e tempo ey a 
encarga un comision nacio- 
nal caminda cu tabatin mas 
di 50 stakeholder cu a wordo 
scucha y na unda tur depar- 
tamento di gobierno y priva 
a wordo involucra. E comis- 
ion aki a traha un rapport y 
a traha un plan cu mester a 
tuma luga pa durante tres pa 
cuater aña pa asina por solu- 
ciona e problema di sushi na 
Aruba. 


“Por ta nos no ta wak e den 
nos cura di cas, pero e ta yega 
den tur bario aki na Aruba na 
momento cu tin e problema 
di salubridad. Awendia tin un 
minister di medio ambiente 
cu ta bay haci tres aña sinta y 
nada no ta pasando mas,” el a 
menciona. 


Oduber a indica cu e rapport 
e tempo ey a mustra cu mes- 
ter bay over pa e incinerator, 
y e tempo ey a cuminsa hasta 
un proceso habri di destaho 
pa esaki. El a remarca cu aun- 
ke tin un chikito aworaki cu 
ta funciona na dump y cu ta 
traha pa carcas di bestianan 
morto, pa desperdicio me- 
dido y sludge cu ta wordo 
traha door di DWO y door di 
ELMAR, e tempo ey tambe a 
papia cu no por continua mas 
cu e problema enorme cu ta- 
batin na Aruba. 


El a remarca cu cinco aña 
pasa door di politica partidis- 
ta y motibonan personal di 
miembronan di parlamento 
no a pasa un ley cu te dia di 
awe, januari 2024, ainda ta na 
parlamento den su segunda 
tanda di reunion publico cu 
no a wordo continua mas pa 


motibo di interesnan politico 
di parlamentarionan cu no 
por a vota contra esnan cu ta 
dicidi pa nan kico nan mester 
vota. 


E politico a señala cu despues 
hasta tabatin miembronan 
den parlamento cu a pone 
presion den coalicion cu si 
nan ley no pasa den e caso 
aki, nan no ta vota pa e ley di 
Serlimar. 


“Nan no tabata contra e ley 
di Serlimar no pasobra taba- 
tin algo cu nan no ta di acu- 
erdo, pero e tempo ey tabata 
un cuestion bo ta cani mi pa 
mi cani bo, si bo pasa mi ley 
den parlamento ami no ta 
vota pasobra bo tabata yabi e 
momento ey pa pasa un ley di 
Serlimar,” el a agrega. 


Esey, segun el a indica, a pasa 
cuater aña pasa y aworaki e 
situacion ta desastroso. El a 
splica cu Sero Teishi tabata 
suppose di ta un solucion den 
e rapport ki pa dos aña maxi- 
mo tres aña pasobra estudio- 
nan a wordo haci cu e buraco 
cu tabatin den Seroe Teishi 
y cu cobamento ta tuma luga, 
por yega te na tanto ton di su- 


shi cu por wordo hinca. 


Pero aworaki, tres aña despu- 
es, e politico ta señala, Sero 
Teishi ta mas halto cu loke e 
tabata antes y ta yegando na e 
mesun nivel cu dump na un 
nivel di 22 meter riba e nivel 
di awa. El a agrega cu tambe 
por mira e desaster di dump 
cu ta bezig ta wordo crea na 
e momentonan aki caminda 
cu sushi ta wordo poni riba 
un sero cu tur e consecuen- 
cianan pa loke ta trata salud 
di hende, cu tur e consecuen- 
cianan pa holo pa tur e bari- 
onan cerca. 


“E desaster cu ta wordo crea 
aki na Aruba, ta pa motibo cu 
no tin curashi den e gobierno 
sinta, den e minister encarga 
pa tuma un decision. Tres aña 
caba bo ta bay ta sinta den e 
stoel, bo a yega y bo a haya 
tur cos cla, b’a haya un ley cla 
pa Serlimar caminda cu gobi- 
erno di Aruba no mester paga 
mas 27 miyon florin cu ta 
wordo pasa pa Serlimar pa- 
sobra den e ley aki a regla cu 
comunidad den su totalidad 
ta paga pa loke ta desperdicio 
di sushi,” Oduber a remarca. 


El a subraya cu aworaki den 
Serlimar nada no ta pasando 
y e ta gewoon den Status 
Quo. Segun e politico ta se- 
ñala, Serlimar nunca tabata 
al borde di bancarota, pero 
simplemente tabata wordo 
perhudica door di gobier- 
nonan durante e ultimo 15 
pa 20 añanan cu no a traspasa 
70 miyon florin cu nan a pri- 
minti pa Serlimar den nan 
presupuesto. “Nan no a pas’e 
y esey ta e problema cu Ser- 
limar tin te dia di awe,” el a 
bisa. 


Oduber a menciona tambe 
cu tin un rapport cu a wordo 
traha door di Grand Thor- 
ton caminda cu ta confirma 
cu e gobiernonan di e ultimo 
15 añanan tabata yena hende 
den Serlimar, aumenta gasto, 
pero nunca a duna placa na 
Serlimar. El a indica cu nan 
tabata priminti Serlimar tur 
aña pa duna un landsbijdrage, 
pero prome caminda cu nan 
tabata corta ta den Serlimar. 


El a resalta cu e rapport di 
Grand Thorton cu a wordo 
entrega for di januari 2020 
ta mustra cu Serlimar a keda 
sin haya 70 miyon florin door 


di e diferente gobiernonan 
y door di esey nan ta den e 
situacion cu nan ta. 


Oduber a subraya cu no ta 
cuestion cu Serlimar a bay 
failliet, pero al contrario Sel- 
rimar ta brindando un servi- 
cio. “Pero awe bo ta wak, bao 
di e gobierno y minister en- 
carga awe, nada a wordo haci, 
ta papia boca grandi cu ta bin 
cu solucion,” el a subraya. 


Por ultimo el a haci un de- 
nuncia publicamente ariba e 
maneho di desperdicio paso- 
bra aunke tur cos ta mustra 
trankil, pero ora un brote su- 
cede atrobe manera a sucede 
den pasado, cu hendenan a 
bira malo, ta e ora hopi ta bay 
lanta para y grita atrobe. 


“Nos ta creando un Sero 
Teishi pa un di dos dump pa 
motibo di negligencia y mal 
maneho di un minister cu 
simplemente ta prefera di 
tuma su tempo pa pleita cu 
inversionistanan, pa pleita cu 
hendenan cu ta haci proyec- 
tonan y contribui na econo- 
mia, en bes di haci e trabao pa 
cual el a wordo poni,” Odu- 
ber a subraya. 

CARRYING CAPACITY 2.0... 
Estudio di ATA bon pero laat... 


Recientemente a sali e analisis cu Aruba Tour- 
ism Authority (ATA) a traha di e situacion actual 
encuanto nos capacidad di carga, tambe en vista 
di e plannan menazante di creacion di miles di 
camber di hotel extra, y ki impacto esaki lo bay 
tin riba nos medio ambiente, economia y bida 
social. En general por bisa cu e conclusionnan 
di e informe ta indica den mesun direccion cu 
e informenan di añanan anterior... Si bo conclui 
cu e titulo y lineanan introductor aki ta di un 
Editorial actual encuanto e estudio cu Aruba 
Tourism Authority (ATA) a publica den e dianan 
aki, nos ta informa bo cu no ta asina... Esaki ta 
inicio di un Editorial publica dia 08 di october 
2018, reaccionando riba un publicacion similar 
di e mesun entidad turistico. 


Kico nos kier bisa cu esaki? Cu e ta ilustra cu den 
mas di cinco aña nos no a avanza nada cu e tema 
aki, salvo e cifranan actualiza. Es mas, nos ta 20 
aña despues di e proyecto Carrying Capacity, cu 
awe ainda ta ser usa pa e autoridad turistico den 
e asunto aki. Y e unico respuesta di nos politico 
y mandatarionan mientras tanto ta: aproba mas 
permiso pa hotel y condominio. Nunca nos a 
mira den tur e añanan aki un pida papel unda 
gobierno ta atende e asunto aki, cu gran parti di 
publico local si ta mira. Di tur manera, awor nos 
ta cinco aña mas leu y nos lo mester atende e 
problemanan di awe. Esaki ta implica cu banda 
di e cifranan positivo cu sigur ta presente, nos 
mester tin oido tambe pa e indicacionnan menos 
positivo, cu sigur ta presente. Si nos a scucha y/o 
lesa bon kico e asociacion empresarial di sector 
turistico AHATA ta bisa recientemente, nos por 
nota cu sector hotelero a mira na 2023 resultado 
positivo pa loke ta RevPar (Revenue Per Avail- 
able Room) y ADR (Average Daily Rate), pero 
esey a pesar di un grado di ocupacion menos bon 
cu na 2019. De hecho ocupacion na 2023 tabata 
8% menos cu na 2019. Pa 2024 perspectiva ta 
cu ocupacion promedio lo ta 78%, loke tambe 
ta 8% menos cu 2019. Awor, nos por argumenta 
cu esey no ta bisa tanto, pasobra en total a yega 
hopi mas turista cu na 2019 y economia ta pro- 
becha di nan tur, sin importa unda nan ta keda. 
Pero esey no ta tur. E asociacion a declara tambe 
su preocupacion, na un manera masha suave y 
diplomatico, pa e situacion entorno costo di op- 
eracion di e sector. Ta señala cu mas entrada a 
base di prijs pa camber mas halto no ta refleha 
ganashi... Y ta indica tambe cu na 2023 costo di 
operacion “a conoce aumento grandi, special- 
mente pa motibo di medidanan di impuesto 
nobo”. Aki tambe e critica superficial por ta cu e 
medidanan ta conta pa tur empresa, no pa sector 
hotelero so. Esey ta berdad pero no ta yuda pa 
comprende e materia aki. 


Ban bolbe un rato na e estadisticanan basico. Si 
nos a haya 1.243.554 turista ‘stayover’ na 2023, 
como 11% mas cu na 2019, y hotelnan tin ocu- 
pacion mas abao, unda e turistanan a bay anto? 
Esey den e estudio actual cu nos autoridad tur- 
istico ATA a entama, ta keda clarifica. Nos por 
a mira un crecimento considerable di e sector 
di acomodacion alternativo, bao di e denomi- 
nacion ‘Short Term Vacation Rentals’. En corto 
esaki ta tanto e condominionan disponible pa 
acomoda turista, como e demas acomodacion di 
apartamento, etc. Por nota un aumento fuerte 
den e categoria aki, cu recientemente lo a yega 
na mas di 3.700 unidad cu un capacidad di mas 
di 17.000 persona. 
Unda maneho a keda? 


E pregunta clave aki ta si e desaroyo aki ta duna 
preocupacion como competencia comercial pa e 
sector hotelero. E ta competencia, pero e ta parti 
di un desaroyo mundial cu ta dificil pa detene, 
si acaso esey lo tabata e obhetivo. Nos tur por a 
tuma nota di e desorden cu a surgi na lugarnan 
turistico manera Amsterdam, unda gobierno 
Hulandes ta obliga di interveni. Sin duda algun 
nan lo haci esey tambe, pero mas interesante ta 
kico lo ta e maneho aki na Aruba. Maneho, cual 
maneho? Nos a yega di mira maneho? Nos a 
mira en berdad e preocupacion di ATA na 2018 
pa e desaroyo di e tempo ey caba, pero den e 
añanan despues, te awe, kico nos a ripara? No 
cu ta nan so ta responsable pa maneho, pesey tin 
un mandatario designa... Loke mester sucede 
awor, aunke cu hopi tardanza den e proceso aki, 
ta un maneho cu ta indica con ta bay anda cu 
interes economico di cada sector. Regulacion 
mas detaya di e sector di ‘vacation rentals’ ta 
necesario, tambe pa atende e problema creciente 
di ocupacion di vivienda pa crea espacio pa aco- 
moda turista, mientras e pais ta sclama pa vivi- 
enda pagable. Aki tambe nos mester nota cu no 
tin maneho... 


Por ultimo, unda si tin maneho? Esey sin duda 
algun ta riba tereno di cobra impuesto. Natural- 
mente tur gobierno lo cobra impuesto y cerca 
nos, cu e situacion di debe publico, nos no ta 
excepcion. Sin embargo, e medidanan tuma a 
conduci na aumento considerable di costo di 
operacion empresarial, mientras gobierno a pri- 
minti baha ‘cost of doing business’... Ademas e 
factor principal di incertidumbre actualmente 
ta cu no ta conoci cuanto acomodacion mas ta 
bin acerca mientras grado di ocupacion no ta 
mehora, un tendencia general den Caribe. Pre- 
gunta: si nunca tabatin maneho, de repente awor 
si ta bay tin...? 

SETAR presente durante 
actividadnan di Carnaval 70 


Recientemente a tuma luga Tumba lnfantil y Hube- 
nil y Calypso y Roadmarch Infantil y Hubenil den 
cuadro di celebracion di nos dushi Carnaval. Cada 
evento a conta cu tremendo acogida y apoyo pa nos 
muchanan y hobennan. 


SETAR como sponsor oficial di Aruba su Carnaval ta fe- 
licita tur e participantenan y ganadornan cu nan bunita 
presentacion y cancionnan. 


Rey di Tumba Infantil – Ian Tromp (Ian Way): B’a Flecha 
mi Curason 
Reina di Tumba Hubenil – Jetzenia Martines (Queen 
Shine): Den Nos Cos 


Calypso King Infantil – J-Vyon (Jiv-Mariachi): Duna Nos 
Amor 
Calypso Queen Hubenil – Ivy-Ann Browne (Queen Ivy): 
Give Thanks and Praise 


Roadmarch Queen Infantil – Zanae Vesprey (Easy Z): 
Colors 
Roadmarch Queen Hubenil – Jetzenia Martines (Queen 
Shine) Arubian Sauce 


Ban sigui apoya nos muchanan y hobennan durante e 
temporada di Carnaval 70 y sigui engrandece nos cultura 
di Carnaval bou di nos futuro generacion. 


Constelacion nobo di Raad van Commissarissen di Post Aruba N.V. 


Diaranson 17 januari, Min- 
ister di Asuntonan Eco- 
nomico, Comunicacion y 
Desaroyo Sostenibel, mr. 
Geoffrey Wever a introdu- 
ci e constelacion nobo di e 
Raad van Commissarissen 
(RvC) di Post Aruba N.V. 


E Raad van Commissarissen 
di Post Aruba N.V. nobo lo 
fungi den nan funcion desde 
1 februari 2024 y ta consisti di 
e siguiente profesionalnan: se- 
ñor Antonio Carlo (President- 
Commissaris), señor Jacques 
van der Scheer (Plaatsvervan- 
gend voorzitter), señor Edwin 
Tromp (Commissaris) y señor 
Henk Timmermans (Commis- 


saris). 


E constelacion nobo di Raad 
van Commissarissen di Post 
Aruba N.V. ta consisti di profe- 
sionalnan cu amplio experien- 
cia. Señor Antonio Carlo ta un 
abogado cu experiencia extenso 
y tin su propio bufete y a fungi 
tambe como consehero legal pa 
diferente compania y gobierno 
y tin amplio experiencia como 
miembro di directiva. 


Señor Jacques van der Scheer 
ta traha den mundo di seguro 
y tin experiencia extenso den 
funcionamento di businesses, 
organisacionnan y manage- 
ment. Señor Edwin Tromp tin 


experiencia amplio di mas di 
48 aña den mundo di banking 
and finance y tin experiencia 
tambe como miembro di di- 
rectiva di diferente compania. 
Señor Henk Timmermans ta 
Register Accountant cu expe- 
riencia amplio den e area aki y 
den mundo di seguro, cu back- 
ground den ley y experiencia 
como miembro di directivanan 
tambe. 


Minister Geoffrey Wever ta 
gradici e Raad van Commis- 
sarissen di Post Aruba N.V. sa- 
liente: Señor Theo Kock, Señor 
Richenel Bello, Señor Henry 
Baarh y Señora Marline Pieters. 


“Mi ta contento di introduci e 
constelacion nobo di Raad van 
Commissarissen di Post Aruba 
N.V. consistiendo di profesion- 
alnan den area di ley, business, 
management, banking, finance 
y accounting y ta sigur cu nan 
lo haci un bon trabou den en- 
frenta e reto y oportunidad- 


nan di Post Aruba N.V.", segun 
minister Geoffrey Wever, kende 
ta desea nan hopi exito y sabi- 
duria den e trabounan cu tin 
nan dilanti y ta gradici cu nan 
a haci nan mes disponibel pa 
cu nan conocemento haci un 
aporte positivo na Post Aruba 
N.V.” 


Fondo Monetario Internacional a presenta su ‘mission chief’ nobo pa Aruba 
E proximo evaluacion lo ta den aña 2025 


E siman aki, Minister di Finanzas, Xio- 
mara Maduro a cera conoci cu Sr. Marco 
Arena, kende ta e Mission Chief nobo di 
IMF. Sr. Arena ta bay encabesa e team di 
Hemisferio Occidental cu cada dos aña ta 
haci nan evaluacion financiero y econom- 
ico di Aruba den e 'Article IV Mission.' 


E ultimo evaluacion di Aruba ta data di mei 
2023 y e proximo evaluacion ta premira pa 
tuma lugar den e promer kwartal di 2025. 


Minister Maduro ta yama Sr. Arena bon bini y 
ta gradici e team di IMF pa e bon cooperacion 
y e trabaonan cu nan a bin ta haci na bienestar 
di Aruba. 

Hulanda no lo logra ningun obhetivo den prevencion di salud 


(NLTimes)—Hulanda no 
lo logra ningun di e ob- 
hetivonan di salud den e 
Acuerdo di Prevencion 
Nacional pa 2040, segun e 
instituto di salud publico 
RIVM a bisa diaranson. 
Mientras e cantidad di hu- 
mado y hende sobrepeso 
ta reduciendo, esaki no ta 
suficiente pa logra e obhe- 
tivonan pa 2040. E canti- 
dad di hende consumien- 
do cantidad problematico 
di alcohol ta keda mescos. 
Na 2018, e gobierno nacio- 
nal a conclui e Acuerdo di 
Prevencion Nacional cu 70 
partner 
social, 
acordando 


riba maneranan pa traha pa 
un sociedad saludabel pa 
2040. Meta principal ta pa re- 
duci humamento, consumo 
problematico di alcohol, y 
sobrepeso y obesidad. RIVM 
a calcula kico e situacion lo 
ta na 2040 relatando e obhe- 
tivonan di salud cu y sin e 
acuerdonan ey. 


Segun RIVM, no tin un tiki 
menos humado na 2040 cu e 
acuerdo compara cu sin nan, 
pero no suficiente pa logra 
e obhetivo di no mas cu 5% 
di adultonan humando. Cu 
e acuerdo, aproximadamente 
10% di e poblacion adulto 


na Hulanda lo ta humado 
na 2040, compara cu rond di 
13% sin e acuerdonan. Rond 
di 4% di muchanan di 12 
pa 16 aña lo huma na 2040, 
mientras cu e obhetivo ta 


pa no tin humado menor di 
edad. 


Hulanda tampoco no lo logra 
su meta di converti e aumen- 
to di hende sobrepeso den un 


reduccion, segun RIVM. E 
acuerdo ta bisa cu na 2040, un 
maximo di 38% di adulto y 
9.1% di mucha lo ta sobrepso. 
Sinembargo, segun RIVM, e 
miho cu Hulanda por haci 
awo ta 55% di adulto y 14% 
di mucha (sin e acuerdonan) 
sobrepeso den e aña ey. 


E acuerdo preventivo basica- 
mente no tin ningun efecto 
riba e cantidad di hende cu ta 
consumi cantidadnan prob- 
lematico di alcohol. E grupo 
aki ainda lo ta stabiel rond di 
8% na 2040, sin of cu e acu- 
erdonan. E meta ta pa reduci 
esaki pa 5%. 


Zambia afecta pa un plamamento di colera cu mas cu 400 morto 
y 10,000 caso 


(AP)—Zambia 
ta 
ser 
afecta pa un plamamento 
grandi di colera cu a causa 
mas cu 400 morto y a in- 
fecta mas cu 10,000 hende, 
cual a resulta scolnan keda 
cera na fin di fiestanan di 
dia. Un stadion di futbol 
grandi den e ciudad capi- 
tal a ser transforma den un 
facilidad di tratamento. 


E gobierno di Zambia ta em- 
barcando riba un programa 
di vacunacion en masa y ta 
bisa cu e ta proveendo awa 
limpi—2.4 miyon liter pa 
dia—na comunidadnan cu ta 
afecta den e nacion. E agencia 
di maneho pa desasternan na- 
cional a ser mobilisa. 


Colera ta un infeccion grave 
di diarea causa pa un bacteria 
cu tipicamente ta plama via 
awa of cuminda contamina. E 
malesa ta conecta cu pobresa 
y acceso inadecua na awa lim- 
pi. E plamamento na Zambia 
a cuminsa na october y 412 
hende a muri y 10,413 caso 
a ser registra, segun e ultimo 
conteo ayera for di e Instituto 
di Salud Publico di Zambia, e 
curpa gubernal cu ta encarga 
di emergencianan di salud. 


E Ministerio di Salud ta bisa 
cu a detecta colera den casi 
mita di districtonan den e pais 
y nuebe di e dies provincia, y 
e nacion di aproximadamente 
20 miyon hende a registra cu 
400 caso pa dia. E Fondo di 
Mucha di e Organisacion di 
Nacionnan Uni UNICEF, a 
yama e grado di mortalidad 
di rond di 4% durante e tres 
lunanan di plamamento “un 
cantidad 
devastantemente 
halto.” Ora ser trata, colera 
tipicamente tin un grado di 
mortalidad di menos cu 1%. 


Recientemente tin plama- 
mentonan di colera den otro 
nacionnan den parti sur di 
Africa incluyendo Malawi, 
Mozambique y Zimbabwe. 
Mas cu 200,000 caso y mas 


cu 3,000 morto a ser reporta 
den parti sur di Africa desde 
e comienso di 2023, segun 
UNICEF. 


Malawi tabatin su pio plama- 


mento di colera den varios 
decada na 2023. Aña pasa, e 
Organisacion di Salud Global 
(WHO) a reporta cu aproxi- 
madamente 30 pais global- 
mente, incluyendo Nigeria 


y Uganda na Africa, a sufri 
di plamamentonan grave du- 
rante e ultimo añanan. 


Colera apenas ta afecta pais- 
nan den e mundo desaroya 
y por ser trata facilmente 
pero por ser fatal lihe tambe 
si laga esaki no trata. Mas cu 
mita—229—di e victimanan 
den e plamamento na Zam- 
bia a muri prome cu a ser ad- 
miti na un facilidad di salud, 
segun e instituto di salud pu- 
blico. 


Zambia tabatin varios plama- 
mento di colera grandi desde 
añanan 1970, pero esaki ta e 
pio pa 20 aña pa loke ta trata 
cantidad di caso, segun Dr. 
Mazyanga Mazaba, e director 
di politica di salud publico y 
comunicacion na e instituto 
di salud publico. 


E bacteria di colera tambe por 
sobrevivi mas largo den clima 
cayente y tormentanan of yo- 
bidanan duro a contribui na 
e plamamentonan recien, ex- 
pertonan ta bisa. WHO a bisa 
aña pasa cu mientras pobresa 
y conflicto ta keda e causa 
principal pa colera, cambio 
di clima a contribui na e au- 
mento di e malesa den hopi 
luga rond mundo desde 2021. 


E mayoria di casonan ta den 
e capital, Lusaka, unda un 
stadion di 60,000 asiento a 
ser converti den un centro 
di tratamento y ta manehan- 
do rond di 500 pashent cada 
biaha, segun e minister di 
salud. El a bisa cu Zambia a 
ricibi rond di 1.4 miyon dosis 
di e vacuna oral contra colera 
for di WHO y ta anticipa mas 
cu 200,000 pa yega pronto. 

Consehonan di Isla y Consehonan Ehecutivo di islanan BES ta reuni pa consulta 


(BES-reporter) – E Con- 
sehonan di Isla y Con- 
sehonan 
Ehecutivo 
di 
Bonaire, Sint Eustatius 
y Saba ta bay reuni pa 
proximo tres dia riba Sint 
Maarten pa discuti, entre 
otro, e cambionan pro- 
poni pa e leynan di Enti- 
dadnan Publico (WolBES) 
y Finanzas di Entidadnan 


Publico (FinBES). 


Prome cu reuni cu colega- 
nan di Sint Eustatius y Saba, 
e Conseho Ehecutivo y Con- 
seho di Isla di Bonaire tabatin 
un discusion preliminar. 


Tabatin un discusion an- 
dando cu Den Haag pa al- 
gun tempo caba relaciona cu 


e cambionan proponi, cu ta 
regula e administracion di e 
Cuerponan Publico. 


E tres isla BES ta purbando 
di coordina lo mas posible 
pa presenta un frente unifica 
contra Den Haag, special- 
mente pa loke ta trata cambi- 
onan cu por considera como 
indeseable. 


Departamento di Labor di Sint 
Eustatius organisando training 
riba reparacion di sapato 


(BES-reporter) – Depar- 
tamento di Labor di go- 
bierno di Sint Eustatius ta 
organisando un training 
riba con pa repara sapato. 


E training ta bay cuminsa dia 
4 di maart y ta bay continua te 
dia 14 di maart. Den un de- 
claracion riba rednan social, 
comisionado di gobierno, 
Alida Francis a bisa cu e ta 
spera cu ta bay tin interes pa e 


training entre e residentenan, 
ya cu tin un gran necesidad 
pa e servicio. Segun Francis, 
e residentenan awo hopi bi- 
aha mester hiba nan sapato na 
Sint Maarten si nan mester di 
reparacion. 


Francis tambe a nota cu e ta 
spera cu e training ta bay re- 
sulta den un Mr. Pompier 
nobo, cu tabata un fabricante 
di sapato renombra riba e isla. 


Maleta bandona ta activa protocol di seguridad na aeropuerto Hato 


(CuraçaoChronicle) 
– 
Riba diamars pa 7:20 di 
anochi, un maleta ban- 
dona descubri na e sala 
di yegada di aeropuerto 
Hato a resulta den un con- 
mocion breve, segun un 
reportahe di Curaçao Air- 
port Partners, CAP. 


Den respuesta, a activa rapi- 
damente e Protocol di Se- 
guridad, loke a conduci na 
e evacuacion di aeropuerto. 
Autoridadnan diligentemente 
a sigui proceduranan di se- 
guridad pa sigura e area. In- 
vestigacionnan subsecuente 
a revela cu e maleta bandona 


no tabata presenta ningun 
menasa real. 


Polis, despues di confirma cu 
no tabatin motibo pa preocu- 
pacion, oficialmente a habri 
back e sala di yegada pa 8:20 
di anochi. CAP a sigura pu- 
blico cu e operacionnan na e 
aeropuerto a bolbe normali- 
dad rapidamente despues di e 
breve disturbio. 


Pasahero y personal di aero- 
puerto a coopera cu e medi- 
danan di seguridad imple- 
menta, resaltando e efectivi- 
dad di e protocolnan di segu- 
ridad di aeropuerto. 


Sint Maarten descubriendo eror den recuento total di voto 


(TheDailyHerald) – Ta 
descubriendo un cantidad 
di eror den e recuento to- 
tal di e votonan di eleccion 
parlamentario siman pasa 
na Sint Maarten, cual Bu- 
reau Central di Votacion a 
cuminsa diamars mainta 
despues di scucha e ob- 
hecion y preocupacion di 
partidonan politico. 


Durante e recuento, varios 
candidato a perde voto ora 
a considera votonan valido 


como invalido, y varios candi- 
dato a ricibi votonan adicional 
ora a haya votonan invalido 
cu tabata en realidad valido. 
Na algun centro di votacion, 
e discrepancia den e cantidad 
di voto a keda resolvi. 


Durante e recuento, tambe 
a bira cla cu no tur centro di 
votacion tabata usando e me- 
sun metodo. Por ehemplo, 
personal di e centro a skirbi 
riba e papeletanan na un cen- 
tro di votacion. E personal 


di centro di votacion a skirbi 
number riba e prome papeleta 
den un grupo, pa indica con 
hopi voto un candidato par- 
ticular a ricibi. 


Den otro casonan, mientras 
algun centro di voto a marca 
e envelopnan conteniendo e 
papeletanan, algun centro di 
votacion no a marca e envel- 
opnan pa identifica nan con- 
tenido mas facilmente. 


Tambe tabata cla cu hopi vota- 


dor no tabata na altura con pa 
vota adecuadamente riba nan 
papel, of deliberadamente 
a skirbi riba e papel den un 
manera pa hacie invalido. 
Un votador a firma nan 
nomber riba e papeleta bao 
di lista di un partido. Algun 
votador a marca varios can- 
didato mientras tabata vota, 
algun a marca otro parti di e 
papel despues di circula nan 
candidato scogi, of a skirbi 
pafo di e circulo, entre otro. 


Adicionalmente, algun vota- 
dor a usa nan voto pa manda 
un mensahe. Un papeleta 
tabatin e palabra “corupto” 
skirbi riba dje. Otro tabatin 
e palabranan “mi ta un mal 
hende” skirbi riba dje. Otro 
tabatin e palabra “no” skirbi. 


Te cu ciere di edicion, ainda 
tabata contando e votonan. 
Bureau Central di Votacion ta 
bay pronuncia e resultadonan 
oficial na final di e recuento. 

Caos den trafico maritimo na Rotterdam ta causa preocupacion 
despues di accident cu taxi di awa 


( N LTi m e s ) — N i e u w e 
Maas den e centro di Rot- 
terdam ta demasiado yen 
y caotico, y ta rekeri mas 
maneho y profesionali- 
sacion. E siguridad di e 
trafico di awa ta un preo- 
cupacion inmediato, se- 
gun 
e 
Onderzoeksraad 
Voor Veiligheid (OVV) a 
conclui den un investiga- 
cion den e accidente entre 
un taxi di awa y un boto di 
tour cerca di e brug Eras- 
mus dia 21 di juli 2022. 


E boto di tour Marco Polo a 
dal cu e taxi di awa MSTX21 
y cinco di e pasaheronan, 
como tambe e taxista a keda 
den bubble di aire bao di e 
taxi kibra. Nan a ser rescata 
nuebe minuut despues. Un 
di e pasaheronan a sufri di 


wesonan kibra. 
Tur tipo di nave ta encontra 
otro riba e Nieuwe Maas, 
manera OVV a bisa. Fre- 
cuentemente nabegantenan 
no ta cumpli cu reglanan riba 


ken por nabega unda y na 
ki velocidad. Tambe no tin 
ningun framework legal pa 
implementa cumplimento cu 
e reglanan. 


OVV a urgi Watertaxi Rotter- 
dam pa pone tino riba e com- 
portamento di nabegacion 
di e nabegantenan y cumpli- 
mento cu e reglanan. “Bo no 
por cambia comportamento 
cu reglanan so,” segun Erika 
Bakkum di OVV. El a reco- 
menda mas training pa e na- 
begantenan y menos distrac- 
cion. OVV tambe a sugeri 
pa e diseño di nabegacion na 
Nieuwe Maas ser simpli- 
fica y cu un framework legal 
ser estableci pa implementa 
cumplimento cu e reglanan 
di nabegacion. 


Confiscacion di cocaina a yega na 60,000 kilogram aña pasa 


(NLTimes)—Autoridad- 
nan Hulandes a confisca 
casi 60,000 kilogram di 
cocaina na Hulanda aña 
pasa, hopi mas compara 
cu mas cu 51,000 kilogram 
confisca na 2022, gobierno 
a anuncia ayera. Mayoria 
a ser confisca na e waf di 
Rotterdam, aunke ta par- 
ce cu criminalnan ta ke- 
dando leu di e waf ey. 


Aña pasa, autoridadnan a 
confisca 45,506 kilogram di 
cocaina na e waf di Rotter- 
dam, compara cu 467, 789 
kilogram e aña prome. Esaki 
tabata e segunda reduccion 
anual tras di otro, segun e 
Ministerio Publico Hulandes 
(OM) a reporta. E balor di 


caya di e cocaina confisca na 
Rotterdam tabata rond di 3.5 
biyon euro. 


Agentenan di inmigracion na 
Rotterdam a scan 40% mas 
container aña pasa compa- 


ra cu na 2022. Tambe nan a 
haci 452 detencion di hende 
sospechoso di purba busca 
e droga trafica for di e con- 
tainer- of barconan dentro di 
e waf. E detenidonan a inclui 
500 individualnan, varios di 


cual a ser deteni mas cu un 
biaha. 


E resto di e cocaina a ser con- 
fisca na otro waf of aeropuer- 
to. Vlissingen tabata un waf 
popular pa traficacion di co- 
caina aña pasa. E cantidad di e 
droga confisca na aeropuerto 
a dobbel durante e ultimo 
aña—2,250 kilogram na 2023 
y casi 1,300 kilogram na 2022. 


OM a nota cu criminalnan ta- 
bata traficando droganan den 
cantidadnan chikito, aunke 
e autoridadnan Hulandes a 
confisca un record di 8,000 
kilogram di cocaina na e waf 
di Rotterdam aña pasa. 


Durante e ultimo añanan, 


autoridadnan Hulandes a in- 
tensifica nan cooperacion cu 
paisnan den Latino America 
pa combati traficacion di dro- 
ga. Y ta parce cu esaki tin su 
efecto. Menos carga di droga 
pa Hulanda a ser descubri y 
confisca den Latino America 
aña pasa. 


Un reduccion alarmante ta- 
bata visibel na Brazil—e au- 
toridadnan Hulandes y Brasi- 
lero a identifica nan coopera- 
cion aña pasa. Tratonan di 
cooperacion similar tambe a 
ser crea cu Ecuador, Panama, 
Colombia y Costa Rica. 


Potret cortesia di Openbaar 
Ministerie. 


Despues di varios ora di discusion, Wilders 
y VVD ainda ta dividi tocante ley di asilo 


(NLTimes)—PVV a keda 
sorprendi tocante henter 
e fraccion di VVD den e 
Senado señalando nan in- 
tencion pa vota en fabor 
di un medida pa distribui 
buscadonan di asilo hus- 
tamente entre municipi- 
onan, cual lo forsa hopi cu 
no kier pa tuma nan asina 
mes. Despues di un dia 
completo di discusionnan, 
lider di PVV Geert Wilders 
a sugeri ayera anochi cu e 
division entre e dos par- 
tido no a ser resolve du- 
rante discusionnan diseña 
pa prepara discusionnan 
pa forma e gabinete nobo. 


Ora e discusion a con- 
clui rond di 6:30 di anochi, 
Wilders a conta reporteronan 
cu e problema no a ser resolvi 
ainda. “Mi ta spera nos por 
yega na un acuerdo,” manera 
el a bisa. “Transparencia no ta 
yuda durante e etapa aki. Nos 
ta den discusion ainda.” 


E partido PVV semper tabata 
den oposicion di e medida 
pasobra e ta pone presion riba 
e municipionan pa ricibi bus- 
cadonan di asilo. limitando 
inmigracion ta un problema 
politico importante pa e par- 
tido derechista. Na mesun 
momento, Wilder lo hay’e 
casi imposibel pa forma un 


gabinete sin e VVD, a pesar 
cu su partido tin e mayoria 
asiento den Tweede Kamer 
siguiendo e eleccion na no- 
vember 2023. 


Lider di VVD Dilan Yeşilgöz 
no a papia cu reporteronan ora 
e reunion a caba, pero atardi 
el a bisa cu “tur problema por 
ser resolvi.” El a purba ignora 
e declaracionnan di Wilders 
ora el a papia cu e reportero- 
nan. Lider di BBB Caroline 
van der Plas a bisa cu e dia a 
ser marca pa “combersacion 
hopi bon y hopi intensivo.” 
Lider di NSC Pieter Omtzigt 
a scoge pa no duna comentar- 
io mainta of atardi. E cuatro 


partidonan a acorda previa- 
mente pa e lider di formacion 
di gabinete, Ronald Plasterk, 
limita comentario na prensa 
durante e fase aki. E lidernan 
lo reuni atrobe diahuebs. 


Prome cu e eleccionnan par- 
lamentario, VVD a kita su 
apoyo pa e legislacion cu lo 
duna gobierno e opcion pa 
forsa municipionan pa par- 


ticipa den un distribucion 
husto di buscadonan di asilo. 
aproximadamente un tercer 
di municipio Hulandes no 
a tuma ningun buscado den 
12 aña, manera RTV Noord 
a descubri recien. E hecho 
cu e politiconan di VVD den 
e Senado a dicidi pa apoya e 
ley di secretario di estado de- 
misionario Eric van der Burg 
a bin como sorpresa. 

Ecuador: A asesina fiscal cu tabata investiga asalto di gruponan narco 
na canal di TV 


(Infobae) – Ayera diaran- 
son a asesina Cesar Suarez 
cu tiro. Suarez tabata e 
fiscal Ecuatoriano cu ta- 
bata investiga e asalto di 
un grupo narco na insta- 
lacionnan di canal di TV, 
TC Television cu a tuma 
luga diamars 9 di januari. 


E hecho aki a motiva e de- 
claracion di conflicto arma 
interno di parti di presidente 
Daniel Noboa. 
A ataca e funcionario cu tiro 
na momento cu e tabata core 
den su auto na un avenida na 
ciudad di Guayaquil, centro 
di e guera di Ecuador contra 
gruponan narco. Segun cor- 
ant El Universo, el a sali for 
di su oficina di Polis Hudi- 
cial, a ser persigui pa sicari- 
onan cu a atak’e ora el a yega 
na un crusada. 


E asesinato di fiscal Suarez a 
keda confirma pa fiscal gen- 
eral Diana Salazar den un 
video publica riba e red social 
“X.” 
“Debi na asesinato di nos 
compañero Cesar Suarez, mi 
ta bay enfatisa cu gruponan di 
delincuencia organisa, crimi- 


nal y terorista, no ta bay de- 
tene nos compromiso cu so- 
ciedad Ecuatoriano.” Salazar 
a bisa. 


Un persona responsabel di e 
organo di investigacion a bisa 
cu Suarez tabata encarga di 
determina cua grupo crimi- 
nal tabata tras di e toma di un 
canal di television den pleno 
transmision en bibo, durante 
e crisis reciente di violencia 
cu tin na e pais aki. 


Segun Suarez a bisa den un 
entrevista cu un corant Ecu- 
atoriano, e no tabata conta cu 
proteccion policial. E fun- 
cionario a interoga e diestres 
persona deteni pa e toma vio- 
lento di e canal di TV. 
Medionan di comunicacion 
local a publica imagennan di 
e auto di Suarez cu varios im- 
pacto di bala na bentana di e 
chauffeur. 


Un fuente di Polis a sigura 
cu “unidadnan di investiga- 
cion ta realisando e proceso 
pertinente pa haya e person- 
anan responsabel” den e waf 
principal di e pais, centro di 
operacion di narcotrafico. 


Loke a sucede na TC Televi- 
sion tabata un di e prome ac- 
tonan criminal cu Ecuador a 
sufri despues cu e hefe prin- 
cipal di grupo criminal “Los 
Choneros,” Jose Adolfo Ma- 


cias, alias “Fito” a huy for di 
prison dia 8 di januari ultimo. 


Ainda no ta mucho cla ken ta 
e responsabel di e asalto na e 
canal di TV, den cual perso- 
nanan cu cara tapa a menasa 
periodistanan y otro traha- 
donan cu arma di candela, 
fusil y granat. 


Fiscal Salazar varios biaha a 
denuncia menasa di morto di 
parti di otro grupo yama “Los 
Lobos.” 


Di otro banda, arma y explo- 
sivo emplea durante e atake 
na e canal di TV tabata di ori- 
gen Peruano, segun general 
Victor Herrera, hefe policial 
di Guayaquil, a sigura den un 
rapport publica diadomingo 
ultimo. 


Den ultimo cinco aña, e tasa 
di homicidio pa cada 100.000 
habitante a pasa di 6 pa 46 na 
2023 y e guera interno ta toca 
fondo manera a sucede na 
Colombia e siglo pasa, pero 
cu un otro factor, prisonnan 
na candela. 


Guatemala: Pakico Procurador General ta persiguiendo e presidente nobo? 


(AP) — A pesar di conta cu 
sosten di miyones di Guate- 
malteco, presidente recien 
instala, Bernardo Arevalo tin 
un obstaculo obvio – oficina 
di Procurador General y su 
lider, Consuelo Porras. 


Arevalo a haci un promesa pa 
caba cu corupcion den un nacion 
Centro Americano cu pa añas 
a tene cantidad di interior di e 
pais marginalisa y den pobresa. 
Pero ya el a enfrenta olanan di 
retonan den corte cu a busca pa 
stop e di asumi su cargo diado- 
mingo, y ta spera ampliamente 
cu e lo ricibi mas atake legal. 
Experto- y criticonan ta bisa cu 


Porras a dirigi e bataya. 
E presidente a bisa cu e ta bay 
propone un reunion e siman 
aki cu Porras y ta bay pidi su 
renuncia. Probablemente Porras 
ta bay nenga, y ley Guatemalteco 
ta blokea e presidente di retira 
e fiscal top. 


Aki algun punto clave mientras 
Porras ta purba di stop Arevalo 
den ehecuta su agenda pro- 
gresivo, cu ta conta cu sosten 
publico amplio, particularmente 
entre comunidadnan indigena. 


Ken ta Procurador General 
di Guatemala? 
Consuelo Porras, 70, ta dirigi 


Ministerio Publico y ta carga tur 
poder investigativo y di procesa- 
mento na e pais. E ta considera 
ampliamente como protector 
di e elite comercial y politico 
Guatemalteco despues cu el a 
shut down un esfuerso antes 
robusto pa investiga y enhuicia 
corupcion. 
El a keda menciona dos biaha pa 
gobierno Mericano, cu ta acus’e 
di mina democracia y caba cu 
e lucha anti-corupcion, y e ta 
critico abierto di comunidad 
internacional. 
El a bira Procurador General 
na 2018 cu sosten di presidente 
e tempo ey, Jimmy Morales, 
reemplasando Thelma Aldana. 
Reputacion di OM a cuminsa 
cay mientras no tabata sigui ca- 
sonan di corupcion y tabata haci 
cambio di personal. 


Cu un doctorado den ley, 
reputacion di Porras a sufri 
un scandal di plagiarismo du- 
rante su prome termino como 
PG. Y el a acumula un lista di 
acusacion den su contra, in- 
cluyendo blokea investigacion 
di corupcion, protege interes di 
elite Guatemalteco, y criminalisa 
hues y fiscalnan. 
Pero dos aña pasa, ex-presidente 
Alejandro Giammattei a rati- 


fica su nombramento pa otro 
termino, cu ta caduca na 2026. 


Con Porras a purba di stroba 
e transicion di poder 
Problema a cuminsa pa Arevalo 
asina cu e politico progresivo a 
gana un posicion riba e papeleta 
pa eleccion presidencial. Riba 
e mesun dia cu resultadonan 
di e prome ronda di votacion 
a bira oficial, un hues – kende 
tambe tin sancion di Merca – a 
anuncia un investigacion riba 
Partido Semilla di Arevalo y a 
suspende su status legal, segun 
solicita pa oficina di Porras. 


A pesar cu autoridadnan elec- 
toral a aproba candidatura di 
Arevalo, y resultadonan di elec- 
cion tabata certifica, fiscalnan a 
pidi olanan di orden di aresto, 
inval na oficina di e partido y 
confiscamento di documento 
electoral y papeleta. 


Porras a bay asina leu pa purba 
tres biaha pa retira inmunidad 
di Arevalo, y el a propone pa 
anula eleccion. 
Y ta spera cu e atake hudicial ta 
bay continua. Oficina di Porras 
ta siguiendo varios investiga- 
cion riba Arevalo, incluyendo 
pa supuestamente curasha stu- 


diantenan pa tuma over un uni- 
versidad publico. Tambe ta acusa 
su partido di comete fraude ora 
a compila firmanan rekeri pa 
forma añanan prome. 


Arevalo por deshaci di Pro- 
curador General? 
Na 2016, Congreso Guate- 
malteco a cambia ley pa hacie 
mas dificil pa retira Procurador 
General. 
Anteriormente un presidente 
por a nombra y retira e fiscal 
top pa cualkier motibo. Awo, 
solamente por retira Procura- 
dor General pa condena pa un 
ofensa malicioso. 
E unico manera pa Arevalo ta 
pidi su renuncia, of si autori- 
dadnan inicia proceso criminal. 


Congreso tambe por bolbe cam- 
bia ley, pero partido di Arevalo 
probablemente no tin e mayoria 
congresional pa logra esaki. 


Sinembargo, tin suficiente caso 
cu suficiente evidencia pa ini- 
cia procedura criminal contra 
Porras. E proceso aki lo por 
hustifica e exigencia pa retira 
su inmunidad cu mester blokea 
e retiro inhustifica di fiscalnan y 
e criminalisacion y persecucion 
di oficialnan hudicial. 

Cuba no a yega e tres miyon di turista internacional den 2023 


(CiberCuba) - A pesar di 
un aumento general den 
e yegada di biaheronan 
den 2023, cu casi 3.2 miyon 
di bishitante, incluyendo 
residente, Cuba no a logra 
supera e marca di tres mi- 
yon di turistanan inter- 
nacional, segun e Oficina 
Nacional di Estadistica y 
Informacion (ONEI). 


E situacion aki ta contrasta cu 
e aspiracionnan di e regimen 
Cubano, cu tabata spera cu 
nan lo surpasa e tres miyon 
di turistanan internacional pa 
aña pasa. E ta contrasta tambe 
cu e rindimento turistico di 
su bisiñanan den e region. 


A pesar di e caida cu e pais a 
sufri den e sector turistico, na 
januari di 2023 e Minister di 
Turismo, Juan Carlos Gar- 
cia Granda, tabata declara na 
Madrid cu e regimen di e isla 
tabata spera di ricibi alrede- 
dor di 3.5 miyon di bishitante 
durante e aña. 


Diamars ultimo, ONEI a 
indica cu e cifra di bishitan- 
tenan internacional tabata 2.4 
miyon, cual tabata 30% mas 


abao di e calculacion di Gar- 
cia Granda. Den contraste cu 
e decadencia aki, Republica 
Dominicana y Mexico, spe- 
cialmente destinonan manera 
Cancun, a experimenta un 
aumento den e afluencia di 
turistanan internacional. 


Den 2023 Republica Do- 
minicana a ricibi mas di seis 
miyon di turistanan interna- 
cional, consolidando su mes 
como lider den e industria di 
turismo den Caribe. Mien- 


tras tanto, Cancun, a atrae 
mas di cuater miyon di bishi- 
tantenan internacional sola- 
mente e aña aki. 


E diferencia entre e desti- 
nonan turistico aki ta revela e 
situacion compleho cu Cuba 
ta enfrenta. Specialistanan 
manera e investigador Cu- 
bano Jose Luis Perello ta ad- 
verti cu, a pesar di e aumento 
den e actividad turistico, e isla 
Caribense ta hinca den un di 
e crisisnan mas profundo di e 


ultimo dos decadanan, segun 
e agencia oficialista Prensa 
Latina mes a reconoce. 


Factornan manera e compe- 
tencia cu destinonan cerca 
den e area di Caribe, prob- 
lemanan interno den e eco- 
nomia Cubano y e restric- 
cionnan imponi pa Merca ta 
complica e situacion ainda 
mas. 


Mientras e autoridadnan Cu- 
bano ta busca pa diversifica e 


ofertanan turistico, cu enfo- 
kenan den historia, cultura, 
naturalesa y aventura, e bu- 
raco compara cu su bisiñan- 
an den e region ta destaca e 
fracaso di e bet cu e regimen 
Cubano a haci ariba e turis- 
mo internacional. 


A cadenanan hotelero, spe- 
cialmente e Spaño Melia, cu 
a aumenta su presencia na 
Cuba, no ta scapa di e crisis di 
material y alimento na e pais, 
algo cu tambe e biaheronan a 
sufri hunto cu e escasez gen- 
eral di e pais, e sushedad y e 
ambiente opresivo cu ta biba 
na e isla. 


Na final di luna di mei aña 
pasa, agentenan di e industria 
hotelero Ruso a conseha e 
turistanan di nan pais cu ta- 
bata biaha pa Cuba pa keda na 
hotelnan cu chefnan cu no ta 
Cubano, memey di e escasez 
grave di alimento na e isla. 


Segun e plataforma Tour- 
Dom, e cuminda ta un prob- 
lema frecuente na Cuba y su 
calidad ta e motibo principal 
di keho di e turistanan. 


Venezuela: Maestronan ta exigi e gobierno di Maduro pa reanuda 
negociacionnan pa convenio laboral nobo 


(ElNacional) - Centena- 
res di maestronan na Ven- 
ezuela a bolbe sali riba 
caya ayera, dia cu ta con- 
memora su dia na e pais, 
cu e obhetivo di exigi e go- 
bierno di Nicolas Maduro 
e reanudacion di e nego- 
ciacionnan pa un contract 
colectivo nobo. 


E presidente di e Federacion 
Venezolano di Maestronan 
(FVM), Carmen Marquez, a 
sigura cu despues di dos aña 
di discusion di e contract lab- 
oral, durante cual nan a esta- 
blece 17 clausula, e gobierno 
a paralisa, di manera unilat- 
eral, e negociacion. 


“Nos ta exigi e gobierno na- 
cional e reinicio di e discu- 
sion di e contract colectivo, 
esey ta e punto di honor di 
e organisacionnan sindical. 
E maestro no por sigui gana 
un miseria di sueldo,” el a 
expresa, durante un protesta 
na Caracas, den e di dos dia 
di manifestacionnan di traha- 
donan di e aña aki, cu a cum- 
insa dia 9 januari. 


“Pa un salario digno y un 
contract colectivo husto,” ta- 
bata un di e mensahenan mas 


comun skirbi ariba posternan 
cu trahadornan tabatin den e 
actividad aki, respalda pa tra- 
hadornan di otro sectornan, 
durante cual tambe nan a 


canta slogannan relaciona cu 
nan reclamonan. 


Marquez a manifesta e dis- 
posicion di e gremio na dialo- 


ga cu e autoridadnan educa- 
tivo pa sigui discuti e contract 
colectivo y a exigi na gobier- 
no garantisa un educacion di 
calidad y un salario digno pa e 


maestronan pa nan por tin un 
bida digno. 


Den e sentido aki, el a sigura 
cu e calidad di educacion de- 
pende cu tin maestronan bon 
paga, como tambe scolnan 
den bon condicionnan. 


El a denuncia cu e 60% di e 
scolnan ta den mal condi- 
cion, y a exigi pa nan garan- 
tisa e servicionan basico y ali- 
mentacion escolar. 


Segun e FVM, algun educa- 
dor di e sector publico ta gana 
salario minimo cu ta wordo 
fiha pa e Ehecutivo na 130 
bolivar, ekivalente na alred- 
edor di 3.61 dollar pa luna, y 
esunnan di nivel mas halto ta 
gana alrededor di 22 dollar pa 
luna, mientras cu e basket ba- 
sico di alimento, pa un famia 
di cinco persona, tin un costo 
di 522 dollar, segun calcula- 
cionnan di gremio. 


E Federacion di Asocia- 
cionnan 
di 
Profesornan 
Universitario di Venezuela 
(FAPUV) a sinta dialuna pa 
defende, di manera unitario y 
masivo, e derechonan laboral 
dilanti e atake gubernamental 
contra educacion. 

Preparacionnan a cuminsa pa 
Festival di Tumba 


Riba su pagina di Face- 
book, SMAC a compar- 
ti un update pa cu Fes- 
tival di Tumba, unda a 
mustra con a cuminsa 
prepara Balashi Beer 
Garden pa e evento cu 
ta programa pa tuma 
lugar diasabra awo! 


Siman pasa, cinco banda 
a expresa mal contento cu 
e organisacion di e Festi- 
val di Tumba y a tuma e 
decision lamentable di no 
inscribi. Ta trata di Bule- 
ria, DLS, Suona, Shine 
Music y 1Oak. Nicole 
Martina a indica cu e ban- 
danan a manda un carta pa 
SMAC, informando cu e 
bandanan en cuestion no 
lo participa den e festival 
e aña aki. Den e carta, a 
destaca falta di comunica- 
cion y informacion como 
tambe falta di promocion 
pa e festival como e mo- 
tibonan principal pakico 
e cinco banda a tuma nan 
decision. 


Sinembargo, e festival ta 
continua cu participacion 
di otro artistanan. 
Por ehemplo, pa e banda 
Grupo di Amigo ta bay 
canta Giliane Wester, e 
cantica ‘Baranca’ di com- 
positor Ronwayne Kock y 
areglista Denny Loefstop. 


Tambe den Tumba Loco 
ta bay participa e cantante 
Tyson Croes hunto cu 
banda Bomboshi Band, 
cantando ‘Pat’i Camel’ 
di compositornan y are- 
glistanan Rygel Isabella y 
Ataniro, cu director musi- 
cal Danny Koolman. 


Porta ta habri pa 7pm y 
ta spera cu ta bay ta un 
evento yen di musica y 
ambiente. 


Historia di Carnaval 


Maske Carnaval ta biba 
mas tanto den Caribe y 
Sur America, el a origina 
na Roma, Italia. A pesar di 
e aspectonan di bebemento 
y fiesta di Carnaval, tin la- 
sonan religioso significante 
den su historia. 


E temporada festivo semper 
ta tuma lugar inmediatamente 
prome cu Cuaresma. Rond di 
aña 1659, Cuaresma tabata nifica 
cu no mag tin fiesta, no mag 
come cuminda dushi ni bebe 
ni celebra den ningun forma 
cu ta importante. 
Ta kere cu e palabra ‘Caranval’ 
ta nifica ‘ayo carni’, of despedida 
na e carni, un referencia na e 
practica Catolico di no come 
carni cora for di Diaranson di 
Shinishi te cu Pasco di Resurec- 
cion. Den e dianan prome cu 
Cuaresma, tur cos dushi manera 
carni, producto di lechi, vet y 
sucu mester a caba! Pues por 
imagina con e consumo di e 
productonan aki a resulta den 
un fiesta grandi. Esaki tabata e 
comienso di un tradicion bunita, 
grandi y colorido. 
Mientras e popularidad a au- 
menta, un efecto domino a 


tuma over y otro paisnan cu 
raiznan religioso rico a adopta 
e concepto di e celebracion. E 
‘Carnaval di Venecia’ a gana e 
titulo di e Carnaval mas famoso 
pa e temporada mas largo, pero 
nada ta pa semper. Asina a bin 
un competencia mayor. 


E tradicionnan Italiano di Car- 
naval a plama den nacionnan 
Catolico di Spaña, Portugal y 
Francia. For di Francia el a yega 
Alemania, y pronto e Mericano 
y Canadesnan tambe a haya pa 
purba y adopta Carnaval. 


For di Spaña y Portugal, Carna- 
val a bay hunto cu colonisacion 
Catolico na America Latino, 
y mas cu claro, Caribe, unda 
despues lo bira un di e tiki re- 
gionnan unda e tradicion ainda 
ta prospera te dia di awe. 
Alrededor di aña 1800, esclavo 
Africano y Indio y sirbientenan 
for di China y India tabata conta 
pa mayor parti di labor den is- 
lanan Caribense, pues nan cus- 
tumber eventualmente a keda 
incorpora den e tradicion di 
colonistanan Europeo pa Car- 
naval, cual ta e raiz di loke nos 
ta mira awendia! 

Chauffeur a bay dal tras di auto su dilanti na rotonde Sero Patrishi 


Diamars mainta a drenta 
informe di un accidente 
unda e dama chauffeur 
di un Toyota Corolla no 
a regula su velocidad ni a 
mantene distancia, a bay 
dal tras di e auto su di- 
lanti. 


Afortunadamente ningun 
hende a resulta herida den a 
accidente aki. 


Chauffeur yegando rotonde Pos Chikito a dal na e median y kentel 


Diaranson 
madruga 
a 
drenta informe di un ac- 
cidente cu hende herida 
net pabao di rotonde Pos 
Chikito. Mesora a dirigi 
tanto polis como ambu- 
lance na e sitio. 


Na yegada di e patruya a 
bin compronde cu aki ta 
trata di un accidente unda 


cu e chauffeur di un Suzuki 
Swift pa un motibo of otro a 
dal e median y a kentel.Nna 
yegada di e ambulance nan a 
atende e chauffeur na e sitio 
mes y despues nan por a sigui 
nan rumbo. 


Polis a cera e caminda pa asi- 
na por a atende e accidente 
aki. 


Dama cu tabata jog mey anochi pa su salud a ser atraca 
y hinca na Eagle Beach 


Dialuna casi mey anochi a 
drenta informe di un caso 
di atraco cu hincamento 
na Eagle Beach, mesora 
a dirigi tanto polis como 
ambulance na e sitio. 


Na yegada di e patruya a bin 
encontra un dama herida 
pa un hinca cu ta declara cu 
el a caba di ser atraca pa un 
homber cu a bay den un auto 
shinishi direccion panort. E 
homber a purba atrak’e y a 
lucha contra dje y den esey 
e homber a hink’e cu cuchiu 


na su ribchinan y a bay cu su 
telefon celular cual ta e unico 
cos cune na e momentonan 
ey. 


Un patruya cu tabata cerca 
a bay rondia e auto pero no 


a logra topa cune. Mientras 
ambulance a yega y atende e 
dama. Recherche a ser avisa 
y e investigadornan tecnico 
y forensico tambe a bini na e 
sitio. 


Recherche a confisca evidencia di caso di atraco cu hincamento 


Diamars mainta recherchenan hunto cu e oficialnan di 
e seccion di criminalidad a bay Eagle Beach pa confisca 
video di evidencia di atraco capta pa camara di segu- 
ridad, cu a logra haya e sospechoso y e victima como 
tambe e forsageo durante e atraco. 

A haya auto cu hende den 
dje dilanti school, a kere sin 
bida pero sorpresa 


Diamars mainta a drenta 
informe di cu for di dialu- 
na atardi a mira un Toyota 
Tercel para bao di un ban- 
da di e school na Wash- 
ington y ainda e mainta di 
diamars e ta para ainda na 
e scol. 


A nota cu tin un hende aden 


y ta kere cu e persona lo ta sin 
bida, mesora a dirigi un pa- 
truya na e sitio. 


Na yegada di e patruya a bin 
topa un hoben drumi aden. 
Polis a papia cune y a com- 
pañe na cas di su mayornan 
pa atende pa un problema cu 
e tin cu su padrastro. 


Despues di a caba di drecha 
e tire di dilanti postbode a 
dal abao debi na habon! 


Diaranson mainta a dren- 
ta informe di un incidente 
cu hende herida na Mon- 
taña, mesora a dirigi tanto 
polis como ambulance na 
e sitio. 


Na yegada di e patruya a bin 
compronde cu aki ta trata di 


un postode cu a hiba drecha 
e tire di dilanti na Montaña y 
saliendo for di eynan e habon 
na e tire di dilanti el a slip dal 
abao y herida su brasa robes. 
Na yegada di e ambulance, 
nan a atende y a transporte pa 
hospital pa tratamento mas 
extensivo. 


Motociclista herida despues 
di a bay dal tras di un auto 


Diamars mainta a drenta 
informe di un accidente 
cu hende herida na Piedra 
Plat, mesora a dirigi tanto 
polis como ambulance na 
e sitio. 


Na yegada di e patruya a 
bin compronde cu aki ta 
trata di un accidente unda 
cu un motociclista bayendo 
pabao no a ripara cu e auto 
su dilanti tabata para na e 
crusada pa bay zuid y door 
cu e no a mantene distancia 
ni regula su velocidad a bay 
dal tras di e auto. 


Debi na e impacto y caida 
e motociclista a resulta 
herida. 
Na yegada di e ambulance 
nan a atende y transporte pa 
hospital. 

Ciudad na Kentucky ta manda mensahe den espacio invitando 
bishitantenan extraterestre 


(AP) — Un ciudad na 
Kentucky a bin cu un cam- 
paña pa promove turismo: 
Bureau di Convencion y 
Bishitantenan di Lexing- 
ton a usa un laser infrared 
pa manda un mensahe den 
espacio pa invita biahero- 
nan extraterestre. 


“Prome cos cu bo ta bay nota 
mientras bo ta descende door 
di atmosfera di Tera den Cen- 
tro di Kentucky ta e paisa- 


henan berde cu ta rondona 
e centro di ciudad vibrante 
di Lexington. Esey ta nos fa- 
moso bluegrass,” e mensahe 
ta cuminsa. E ta continua de- 
scribiendo e seronan gentil, 
criadero di cabay y bourbon, 
prome cu sugeri lugarnan 
unda pa keda, come y haci 
compras. 


E idea pa e campaña a bin 
despues di revelacionnan re- 
cien di UFO y avancenan den 


creacion di imagennan di es- 
pacio profundo cu a duna im- 
pulso na e creencia cu nos no 
ta nos so den universo, segun 
e bureau di bishitante a bisa 
den un declaracion e luna 
aki na momento di anuncia e 
campaña. 


E agencia a bisa cu a traha cu 
cientifico y academiconan pa 
manda e mensahe den direc- 
cion di planetanan potencial- 
mente habitable den sistema 


solar TRAPPIST-1, como 40 
aña luz leu di nos. E esfuerso 
tabata lidera pa nativo di Lex- 
ington, Robert Lodder, kende 
ta un experto den ingenieria 
di computer, astrobiologia y 
Buskeda pa Inteligencia Ex- 
traterestre. 


“Nos a trece hunto exper- 
tonan den ingenieria, lin- 
guistica, medionan digital, 
filosofia y ciencia ficcion pa 
diseña, debati, y transmiti e 
mensahe,” el a bisa den e de- 
claracion. 


A manda e mensahe cu apro- 
bacion di FAA y e tin un ima- 
gen bitmap codifica. 
“E imagen bitmap ta e clave 


pa henter e cos,” experto di 
linguistica, Dr. Andrew Byrd 
a bisa. “Nos a inclui imagen- 
nan representando e elemen- 
tonan di bida, nos seronan 
iconico di Lexington, y e 
structura molecular di awa, 
bourbon y hasta dopamina... 
pasobra Lexington ta fun!” 


Sinembargo, por dura un 
bon tempo prome cu haya un 
contesta. E agencia a bisa cu 
ta bay dura 40 aña pa e men- 
sahe yega su destino y por 
dura otro 40 aña prome cu 
por ricibi un contesta. 


Mientras tanto, e agencia a 
bisa cu biaheronan terestre 
tambe ta invita pa bishita. 


Oficial top ta bisa cu corte na Kansas mester al menos $2.6 miyon 
pa recupera di atake cibernetico 


(AP) — Sistema di corte 
di Kansas mester al menos 
$2.6 miyon den fondonan 
adicional pa recupera for 
di un atake cibernetico na 
october cu a preveni e en- 
trega electronico di docu- 
mento y a blokea acceso 
online na documentonan 
pa simannan, segun oficial 
top hudicial di e estado a 
bisa 
legisladornan 
riba 
diamars. 


Hues principal di Corte Su- 
premo estatal, Marla Luckert 
a inclui e cifra den un declara- 
cion por escrito prome cu su 
testimonio dilanti un reunion 
conhunto di comitenan hu- 
diciario di Congreso y Se- 
nado di Kansas. E legislatura 
controla pa Republicanonan 
mester aproba e fondonan, y 
gobernador Democrata, Lau- 
ra Kelly tambe mester duna 
su aprobacion. 


Declaracion por escrito di 
Luckert ta bisa cu corte mes- 
ter di e placa no solamente pa 
recupera e costo di trece vari- 
os sistema di computer back 
online pero tambe pa paga 
bendedornan, mehora segu- 


ridad cibernetico y contrata 
tres oficial adicional pa segu- 
ridad cibernetico. E tambe a 
bisa cu e prijs por aumenta. 
“E suma aki no ta inclui vari- 
os cos: gasto di recuperacion 
cu nos ta bay haya pero ai- 
nda no por calcula; gasto di 
notificacion cu ta bay usa pa 
notifica individuonan si nan 
informacion personal iden- 
tificable a keda comprometi; 
y cualkier servicio manera 
monitoreo di credito, cu e 
sucursal por dicidi di provee 
pa e victimanan,” declaracion 
di Luckert a bisa. 


E atake a sucede dia 12 di 


october. Oficialnan di brasa 
Hudicial a culpa un grupo di 
secuestro cibernetico basa na 
Rusia, bisando cu a horta data 
y a menasa di post esaki riba 
un website di dark web si no 
cumpli cu su demandanan. 
Oficialnan di Hudicial no a 
detaya exigencia di e ataka- 
dornan. Sinembargo, nan a 
confirma anteriormente e 
luna aki cu no a paga ningun 
rescate despues di responde 
na un solicitud di Associated 
Press pa invoicenan desde 12 
di october, cu a mustra esaki. 


Luckert a bisa tiki tocante e 
costo di e atake cibernetico 


durante e reunion conhunto 
di e comite diamars, y no a 
menciona e cifra di $2.6 mi- 
yon. E y otro oficialnan di 
hudicial tambe a reuni cu 
comite di Congreso den priva 
pa como 15 minuut pa discuti 
asuntonan di seguridad mas 
sensitivo. 
“E investigacion forensico ta 
andando,” el a bisa durante su 
testimonio publico pa ambos 
comite. 


Luckert a bisa cu e gastonan 
di corte ta inclui cumpra un 
firewall nobo como tambe 
software y hardware. El a bisa 
cu e corte a inclui e tres tra- 


bao di seguridad cibernetico 
den su propuesta di presu- 
puesto pa e aña fiscal cu ta 
cuminsa dia 1 di juli, pero 
awo kier por contrata nan na 
april, mei of juni. 


Representante estatal Ste- 
phen Owens, un Republi- 
cano for di Kansas central 
rural cu ta fungi den ambos e 
comite hudiciario y presupu- 
estario di Congreso, a bisa cu 
e cortenan ta pidiendo “ma- 
sha hopi placa” pa motibo di 
e atake cibernetico. “Bisando 
esey, mi ta kere tambe cu 
nos mester duna prioridad 
na seguridad cibernetico,” el 
a bisa despues di e reunion 
diamars. “Nos mester duna 
prioridad na salvaguardia e 
informacion cu nos ta warda 
den nomber di ciudadanonan 
di Kansas.” 


Separa, Kelly ta buscando 
$1.5 miyon pa personal pa 
un centro di operacion di 12 
persona 24 ora, contrata un 
oficial pa supervisa e strategia 
di e estado pa protege data, y 
contrata un persona pa crea 
un programa estatal di priva- 
cidad di data. 

Aruba ta participa na Congreso Electoral di Federacion Panamericano 


For di 13 pa 15 januari 
2024 a wordo teni e Con- 
greso Electoral di e Fed- 
eracion Panamericano de 
Levantamiento de Pesas 
Esaki a wordo teni den 
Ballroom di Hilton hotel 
Miraflores, Lima, Peru. Pa 
Aruba a bay Sr. Hugo The- 
men como delegado y Sr. 
Michael Bereño segundo 
delegado. Na e Congreso 
Electoral tabatin partici- 
pacion di 33 pais. 


E Congreso su periodo di cu- 
atro aña a caba y aki paisnan di 
e Continente Panamericano 
mester vota pa e periodo di 
2024 pa 2028. Varios miem- 
bro di Continente Panameri- 
cano a postula nan mes pa 
haya un posicion y pa dirigi e 
Comite Ehecutivo nobo di e 
Federacion Panamericano di 
Levantamiento de Pesas pa e 
periodo 2024 pa 2028. 


Na e Congreso Electoral di 
FPLP tabata presente e Pres- 
idente Sr. Mohammed Jalood 
di International Weightlift- 


ing Federation y su direc- 
tiva completo. E Congreso 
a tuma lugar dia 14 januari 
2024. Pa 8:00am registracion 
di cada delegado y pa 9:00am 
a cuminsa cu e Actividadnan 
Protocolario di e Congreso. 
Despues a sigui cu palabra 
di Bon Bini di e Alcalde de 
Miraflores Sr. Carlos Canales 
Anchorena sigui cu Palabra di 
Comite Olimpico di Peru Sr. 
Renzo Manyari Velazco. Pal- 
abra di Presidente di IWF Sr. 


Mohammed Jalood y Palabra 
di President di FPLP di Sr. 
Jose Quiñones Gonzalez. 


Despues a sigui cu votacion 
pa eligi e Comite Ejecuti- 
vo nobo di e FPLP cu a sali 
como lo sigiente como Presi- 
dente a keda Sr. Jose Qui- 
ñones (PER), Secretarial Sr. 
William Peña (COL), Vice 
Presidente-1 Sra. Nadia Al- 
varado (MEX), Vice Presi- 
dente-2 Sr. Craig Walker 


(CAN), Vice Presidente-3 
Sr. Jorge Barcelan (CUB), 
Vice Presidente-4 Sr. Luis 
Zambrano (ECU), Tesorero 


Sr. Luis Seijas (VEN),Vocal- 
1Sra. Paula Aranda, Vocal-2 
Sr. Andrew Callender, Vo- 
cal-3 Sr. Jorge España (BOL) 


Marcus Stroman y New York Yankees a 
finalisa contract di 37 miyon dollar 


(AP)—Right-hander Mar- 
cus Stroman y e New York 
Yankees a finalisa un con- 
tract di dos aña, cu un 
balor di 37 miyon dollar 
ayera. 


Stroman ta haya un bonus di 
firma di 1 miyon dollar y sal- 
ario anual di 18 miyon dollar. 
E tin un opcion di hungado 
condicional di 18 miyon dol- 
lar pa 2026 cu por ser eherce 
si e picha 140 of mas innings 
na 2025, un provision cu por 
haci e trato bale 55 miyon 
dollar durante tres tempo- 
rada. 


E hungado di 32 aña a crece 


na Long Island, aproximada- 
mente 88 kilometer for di e 
Yankee Stadium, y a pasa 2019 
y 2021 na otro banda di ciu- 
dad cu e New York Mets—el 
a sali for di e pandemia—du- 
rante un temporada corto na 
2020. 


Stroman ta uni un rotacion 
di Yankees lidera pa ganado 
di AL Cy Young Award Ger- 
rit Cole cu probablemente lo 
inclui Clarke Schmidt. Car- 
los Rodón y Nestor Cortes ta 
saliendo for di temporadanan 
corta pa heridanan. 


Stroman a sali for di e ultimo 
aña di su contracto cu e Chi- 


cago Cubs, bandonando un 
salario di te cu 21 miyon dol- 
lar pa 2024 pa test e mercado. 
El a bay 16-6 cu un 3.73 ERA 
mientras e tabata gana 50 
miyon dollar durante su dis 
temporada cu Chicago. 


Stroman a perde seis siman 
ultimo temporada pa via di 
inflamacion den su heup 
banda drechi y despues un 
fractura den cartilago di rib- 
chi. El a caba cu un 3.95 ERA 
cu tabata su di mas halto 
desde 2018, pero en general 
e tabata confiabel durante su 
carera. E ultimo temporada a 
marca su segundo seleccion 
All-Star. 


Stroman ta 77-76 cu un 3.65 
ERA desde cu el a haci su 
debut di liga cu Toronto na 
2014. El a perde e temporada 
di 2020 debi na e pandemia di 
Covid-19, pero su campaña 
di 2021 tabata un di su mi- 


honan, como cu el a duna un 
3.02 ERA den 33 comienso 
pa e Mets. Despues Cubs a 
firm’e na loke tabata un trato 
di tres aña pero a rechasa su 
opcion di hungado pa 2024. 


TCU femenino ta cancela 2 wega contra 
oponente debi na deficit di hungado 
(AP)—Dos wega di Tex- 
as Christian University 
(TCU) a ser cancela pa via 
cu e ekipo no tin sufici- 
ente hungado disponibel, 
segun Big 12 a anuncia 
ayera. 


E ekipo Horned Frogs (14-4, 
1-4, Big 12) di e scol tabata 
plania pa anfitriona Kansas 
State ayera anochi y bishita 
Iowa State diasabra. E con- 
ferencia no a publica e mo- 
tibo pa e deficit di hungado 


den TCU. Bao reglanan di 
conferencia, un scol cu no 
por hunga un ekipo lo perde 
e torneo si no tin ningun cir- 
cunstancia extraordinario. 


Como 
resultado, 
Kansas 
State y Iowa State lo ser cred- 
ita cada un cu un victoria den 
e ranking di liga y TCU lo 
haya dos perdida. Recordnan 
en general no lo ser afecta si, 
segun politica di NCAA. 


TCU no a responde pa un 


mensahe buscando pa co- 
mentario. E scol a anuncia 
diamars cu point guard Jaden 
Owens a scheur su ligamento 
crusado anterior y menisco 
den su rudia banda drechi 
contra Houston diasabra y lo 
perde e resto di temporada. 
Dies hungadonan a hunga 
den e wega ey. 


E proximo wega di The 
Horned Frogs ta plania pa 23 
di januari na cas contra UCF. 

Lider di partido Curpa Eric Ras: 
Aruba no ta cuida e galiña cu ta pone e webo di oro 


Nos di partido Curpa ta 
kere cu mayoria di nos 
pueblo ta contento cu 
turista. Locual cu nos no 
mester cera wowo p’e ta 
cu Aruba su infrastruc- 
tura actualmente no por 
carga mas hotel. Nos tin 
problema cu Bubaliplas. E 
planta di purificacion na 
Bubaliplas tin un capacid- 
ad 4300 metro cubico. Mas 
hotel acerca kiermen Aru- 
ba mester bay prepara pa 
procesa un 14.000 metro 
cubico. Pa mas cu 20 aña 
pasa a papia di un urgen- 
cia y te cu awe nos gobi- 
erno ta sinta man crusa y 
tur cos ta keda solamente 
na palabra. Tempo ta sigui 
core y nada ta wordo haci 
cu e planta na Bubalip- 
las. Ora no por procesa ta 
manda e awa lama y nos 
beach ta yen di turista cu 
ta baña den lama contam- 
ina. 
Nos por habri porta ricibi mas 
turista pero tambe nos mester 


por duna un bon servicio. Un 
aumento den turista ta bay 
exigi mas trahado y mas segu- 
ridad. Nos mester puntra nos 
mes si nos no tin yiu di tera 
pa traha den e area turistico si 
ta acepta pa e area wordo do- 
mina pa trahadornan di exte- 
rior? Turistanan tabata bishita 
Aruba pa su hendenan local 
amabel y cariñoso. Nos trato 
na turista a haci awe unda 
nos ta. Mas hotel kiermen 
mas trahado y mas cas y mas 
di tur cos. Pues pa mantene 
nos turismo na halto tambe 
nos mester drecha nos infra- 
structura, pero no tin placa 
pa inverti den mehoracion di 
Infrastructura. Mira e camin- 
da dilanti di hotelnan grandi, 
mira e caminda di Tanki Flip 
pa Kibaima y den Wilhelmin- 
astraat. Nos centro di ciudad 
ta na werki. Unda e ordo y 
prosperidad a keda? Nos por 
mira un desordo y miseria. 
Aruba no ta cuida e galiña cu 
ta pone e webo di oro. Gobi- 
erno no conoce prioridad. 


A core cera e dump na Perki- 
etenbos y nos por mira tur 
caminda ta tira sushi. Awe 
Aruba ta mas sushi cu nunca. 
Mas barco di turista drenta 
nos isla mas sushi lo keda 
atras. A yega ora pa drecha 
tur cos cu ta malo pa asina 


por brinda un miho pro- 
ducto. Nos ta consciente cu 
tin problema grandi na Bub- 
aliplas y tambe pa procesa e 
tonnan di sushi. Por habri 
man tuma placa di esnan cu 
ta bishita nos isla pero mester 
por duna un bon servicio. 
Boneiro ta un ehempel pa 
nos. Boneiro na aña 2022 tin 
24,100 habitante di cual 52% 
ta Boneriano y un crecemen- 
to di 8,500 habitante mas cu 
2011. Un di cada 5 Boneriano 
su placa no ta yega pa hiba un 
miho calidad di bida. E aña 
aki si sigui asina lo tin mas 
stranhero riba Boneiro cu yiu 
di tera. Aruba ta sigui me- 
sun caminda? Si sigui asina e 
Arubiano lo stranhero riba su 
propio isla. 
Nos por corda kico a pasa 
na aña 2020 tempo di Covid 
ora a bin lockdown. Segun 
informacion mundo lo por 
paralisa pa 21 dia ora cu bin 
e crash economico mundial. 
Ta papia di un blackout di 4 
pa 10 dia. Kiermen cu nos lo 


no por swipe na ATM nan y 
tampoco na banco. Nos mes- 
ter ta riba un alerta. 
Cu tanto guera na medio 
Oriente y protesta na Eu- 
ropa y Merca nos lo bay tin 
scarsedad di cuminda. Nos 
di partido Curpa hopi biaha 
a papia riba e parti di agri- 
cultura, cria y pesca. Pa nos 
di partido Curpa esaki mes- 
ter ta un prioridad y lo keda 
un prioridad. Nos gobierno 
ta kere ciegamente den e 17 
puntonan di Sustainable De- 
velopment Goals pero ora bo 
analisa cada punto lo bo saca 
un conclusion cu nos por wel 
di lubida riba biahamento. Lo 
mester come un carni artifi- 
cial of insecto. Esaki ta e plan 
global. E ta un agenda contra 
di e famia institui pa Dios y 
contra di nos futuro genera- 
cion. Nos parlamentarionan 
supuestamente Cristian kier 
bebe for di e caliz di Señor y 
e caliz di demonionan. Par- 
tido Curpa ta keda e alterna- 
tiva . 


Mike Eman na Graduadonan: 
Pone boso dilanti un strea di guia 


Tabata un “commence- 
ment speech” inspirativo 
pa graduadonan di e curso 
basico Formacion Politico 
na Cas di Partido. Cu hopi 
interes y sumamente in- 
spira graduadonan a sigui 
Lider di Partido AVP, mr. 
Mike Eman su presenta- 
cion di e curso final, Ideo- 
logia, como parti di e cur- 
sonan ofrece pa Funda- 
cion Digna Lacle Herrera 
(FDLH 


Mr. Mike Eman a combina e 
curso final cu un dosis halto 
di informacion riba corien- 
tenan politico den mundo, un 
profundisacion sumamente 
inspirativo di e significacion 
y balor di e ideologia Cristian 
Democrata di partido AVP y 
un mensahe di curason pa e 
cursistanan: pone Boso di- 
lanti un strea di guia como 
referencia tur dia pa sirbi e 
BON COMUN. 
Eman a mustra cu awe mas 
cu nunca comunidadnan ta 
den buskeda pa significacion, 
direccion y proposito pa nan 
mision den bida. Y Diabierna 
12 di januari 2024 sigur hopi 


por a haya un punto impor- 
tante di referencia na e se- 
sion final di e “Curso Basico 
pa Formacion Politico” cu a 
cuminsa na october aña pasa. 
Curso profundo 
E fundacion a invita lider di 
partido AVP, mr. Mike Eman, 
pa cera e curso cu un analisis 
di “Ideologia politico y cori- 
entenan social den comuni- 
dad”. Loke hopi lo a spera di 
haya ta un lectura academico 
tradicional cu ta describi tur 
e diferente corientenan polit- 
ico cu tabata tin den transcur- 
so di siglonan. En bes di esey, 


e cursistanan y tur hende cu a 
presenta, a haya un recorido 
historico sumamente intere- 
sante di ideologianan y nan 
practica politico, di figuranan 
importante den historia po- 
litico di mundo y kico a in- 
spira y motiva nan pa actua 
manera nan a actua. E clausu- 
ra di e curso basico a bira un 
regalo di inspiracion pa actua! 
A repasa bukinan importante 
manera Biblia, The Wealth of 
Nations di Adam Smith te na 
Dominion di Tom Holland 
cu ta mustra con balornan 
Cristian ta parti esencial di 


nos civilisacion. 
Balornan ta loke mester guia 
un politico 
E punto mas importante di e 
analisis ta cu ta balornan es- 
encial di cada ideologia ta loke 
ta guia politiconan y move- 
cionnan den comunidad y cu 
al fin ta trece cambionan, bon 
y malo, grandi y chikito. Den 
un forma masha inspirado y 
emocionante, e lider di AVP, 
Mike Eman, a splica e impor- 
tancia di conoce e balornan 
cu a motiva partido AVP for 
di su lantamento como un 
movecion popular, pa boga 
pa cierto cambionan y tuma 
decisionnan importante pa 
desaroyo di nos hendenan 
y nos pais. El a mustra cu e 
balornan di stima Bo prohi- 
mo, cu ta un balor cu ta sali 
di Biblia, y e balor di respon- 
sabilidad pa e mundo y e co- 
munidad cu nos ta biba aden, 
ta entre e cuatro balornan 
mas central pa e coriente po- 
litico di Christian Democrata 
manera AVP. Eman a mustra 
tambe cu desde prome dia cu 
e a inicia su carera politico 
cu a tene na e balornan aki. 
E a recorda e prome dia riba 


escenario na su lansamento 
para hunto cu su reverendo, 
Theophilus Rolle, cu awe ta 
obispo na Bahamas. 
E balornan di stima Bo prohi- 
mo y responsabilidad comun 
a hunga un rol importante 
den tumamento di decision 
pa bienestar di Pueblo y Pais 
den e periodo di gobernacion 
di 2009-2017. Pa bienestar di 
bon comun. El a mustra cu 
niun lucha pa trece cambio 
pa mehora bida di pueblo ta 
facil. 
Inspiracion 
E reaccion di esnan den e sala 
yen di Cas di Partido tabata 
enorme. Hoben y grandi a 
wak e liñanan cla entre balor- 
nan crucial, corientenan po- 
litico y maneho di partidonan 
politico. Hopi a sinti nan mes 
inspira y motiva pa ta mas ac- 
tivo pa trece cambio den nos 
comunidad tambe y lucha 
pa pone e bon comun cen- 
tral atrobe como prioridad pa 
gobernacion y comunidad. E 
curso di FDLH y e clausura 
tabata un exito grandi y un 
inspiracion di hopi hoben pa 
drenta politica cu nan balor- 
nan bon defini! 

E ultimo dia pa paga impuesto di vehiculo di motor ta 31 di januari 2024 


E ultimo dia pa paga im- 
puesto di vehiculo di mo- 
tor di aña 2024 ta 31 di jan- 
uari 2024. Aki ta sigui mas 
informacion. 


Plach’i number 


Departamento di Impuesto lo 
no bay otorga plachi di num- 
ber nobo pa aña 2024. Pues 
tur automobilista lo keda uza 
e plachinan cora cu blanco di 
aña 2020 den aña 2024. 


Tarifa di impuesto 


E tarifa di impuesto di vehi- 
culo di motor di aña 2024 ta 
keda igual cu e tarifa di aña 
2023; pues no tin cambio di 
tarifa. Contribuyentenan cu 
no ta corda e suma di im- 
puesto cu e mester paga, por 
consulta e comprobante di 
registracion di e vehiculo di 
motor, cu el a ricibi di Depar- 
tamento di Impuesto ora el a 
registra su vehiculo. 


Costo di e plachinan 


E contribuyentenan existente 
no tin mester di paga e costo 
di e plachinan, debi cu no tin 
plachi nobo pa aña 2024. E 
contribuyentenan nobo cu a 
caba di registra un auto y cu 
mester un number nobo, si 
mester paga e costo di e pla- 
chinan. E costo di e plachi- 
nan pa aña 2024 ta Afl.14,- 
pa e plachinan grandi y Afl. 
10,- pa e plachinan chikito. 
Pa brommer e plachi ta costa 
Afl. 10. 


Haci pago 


Por haci e pago di impuesto 
na oficina principal na Ca- 
macuri, MFA Noord, MFA 
Paradera, MFA Santa Cruz, 
MFA Savaneta y tambe na e 
oficina na San Nicolas situa 
den e edifico di Postkantoor 
San Nicolas. 


Pa esnan cu ta haci pago na 
cualkier oficina di Depar- 
tamento di Impuesto, mes- 
ter tene cuenta cu por paga 
unicamente cu debit card. 
Solamente e personanan no- 
comerciante di edad 60+ y 
esnan cu ta ricibi onderstand 
por paga nan impuesto cu 
cash na Camacuri. Ta impor- 
tante pa tene na cuenta cu no 
ta posibel pa paga e impuesto 
di aña 2024, si no a paga e im- 
puesto di e aña 2023 comple- 
tamente. 


Areglo di pago 


E contribuyentenan cu tin 


debe di “motorrijtuigbelast- 
ing” di añanan te cu 2022 por 
haya un areglo di pago. E pro- 
cedura ta igual cu ora ta cera 
areglo di pago pa otro tipo di 
impuesto. Pues mester tuma 
contacto cu e funcionario 
asigna na e contribuyente, pa 
asina por start e procedura. 


Ta importante pa tuma nota 
cu no ta posibel pa haya are- 
glo di pago pa “motorrijtuig- 
belasting” di aña 2023. 


Pago online via banco 


Ta recomendabel pa haci 
pago online via banco uzando 
e metodo di Bill Payment den 
cual di un manera facil por 
yena e informacion rekeri. 
Via Bill Payment transac- 
cionnan di pagonan online 
via Aruba Bank, Banco di Ca- 
ribe of Caribbean Mercantile 
Bank ta pasa den e sistema di 
Departamento di Impuesto 
den un dia. Pagonan haci via 


otro banco ta tarda por lo me- 
nos 5 dia di trabou pa registra 
den e administracion di De- 
partamento di Impuesto. 


Pa contribuyentenan cu no 
ta haci uzo di Bill Payment, 
ta recomendabel pa duna un 
descripcion detaya pa asina 
Departamento di Impuesto 
por registra e pago corecta- 
mente. E contribuyente ta 
duna e siguiente informa- 
cion: persoonsnummer-peri- 
odo-number di plachi. Por 
ehempel: 50001234- 2023- 
A92345. 


Den caso cu tin debe habri di 
e añanan anterior, e pago lo 
wordo procesa riba esakinan 
prome y e restante riba e im- 
puesto di aña 2023. Si e con- 
tribuyente ta bay paga mas cu 
1 number via banco, e mester 
haci un transaccion di pago 
separa pa cada plachi di num- 
ber. No ta posibel pa paga un 
solo suma den un solo trans- 
accion, debi cu esaki lo trece 
tardansa ora di procesa y alo- 
ca e pago. 


Pidi recibo di pago online 


Tur contribuyente cu haci 
pago via banco, por pidi e 
recibo di Departamento di 
Impuesto online via e link: 
https://www.impuesto.aw/ 
uw-digitale-formulieren- 
snel-en-gemakkelijk-on- 
line-invullen-en-verzenden 
Despues ta scoge e opcion: 
Aanvraag kwitantie motorri- 
jtuigbelasting. Departamento 


di Impuesto lo manda e re- 
cibo pa e contribuyente via 
e-mail. 


Boet pa incumplimento 


Pagonan cu drenta despues di 
dia 31 di januari 2024 ta laat. 
Pagonan haci riba 31 di janu- 
ari 2023 depues di e “cut-off 
time” di banco lo pasa pa e 
siguiente dia y ta wordo con- 
sidera laat. Pa e “cut-off time” 
di cada banco por consulta e 
website di e banco. Den e 
caso cu un contribuyente ta 
laat, e lo tin cu paga tambe 
e boet pa incumplimento. E 
suma di e boet ta 50% di e 
suma cu no a wordo paga. 


Ehempel: 


Impuesto pa aña Afl. 300 


Impuesto pa mita aña Afl. 150 


Si acaso no haci pago di e mita 
aña di Afl. 150 promer cu dia 
31 di januari 2024, e boet pa 
incumplimento lo ta Afl. 75. 
Den e caso aki e cliente su 
debe pa e prome mita di aña 
2024 lo ta Afl. 225 (150+75). 


Departamento di Impuesto 
ta recomenda pa haci e pago 
di impuesto mas lihe posibel 
y no warda te na ultimo mo- 
mento. Pa mas informacion 
por consulta https://www. 
impuesto.aw/motorrijtuigbe- 
lasting-betalen 


Pa manifestacion cultural di 24 januari 2024 
Posibilidad pa benta di cuminda, cos dushi y artesania riba Plaza 
Betico Croes 


Dia 24 di januari anochi 
Comision Celebracion Di- 
anan Nacional ta organisa 
manifestacion cultural pa 
publico riba Plaza Lib- 
ertador G.F. Betico Croes. 
Comision 
Celebracion 
Dianan Nacional ta pre- 
parando un bunita pro- 
grama pa e anochi special 
aki riba plaza pa honra e 
memoria di nos gran Lib- 
ertador. 
Durante e manifestacion 
cultural, Minister di Cul- 
tura lo hiba un discurso na 
comunidad relaciona cu 
e dia nacional aki. Riba e 
anochi aki un programa ta 
wordo presenta riba esce- 
nario cu e.o. canto, baile, 
teatro di nos artistanan 


local. Riba plaza mes ta 
wordo organisa un feria 
cu benta di cuminda, boca 
dushi y artesania local. 


Pa medio di e comunicado 
aki ta invita tur esnan cu ta 
desea pa huur un tent sea pa 
bende cuminda, cos dushi of 
artesania riba Plaza Betico 
Croes pa tuma contacto cu 
Departamento di Cultura na 
telefon 582-2185 pa sigura 
nan tent y ricibi tur informa- 
cion. Por contact parti mainta 
entre 8or di mainta pa 11or y 
mey y despues di merdia for 
di 1:30 pa 4or di atardi. Tene 
na cuenta cu tur esnan cu lo 
bay bende cuminda mester 
tin nan carchi berde valido y 
cu e tentnan ta limita. 

Resultado Sorteo 
17 januari 2024 


Cadena Alexander Lottery ta presenta resultado di weganan di suerte 


merdia 



3 



7023 


Sorteo # 4155 


Sorteo # 1029 


Scorpio 


X2 


741 


Sorteo # 4155 


Sorteo # 2211 


8656 


2382 


Sorteo # 4155 


9548 


2074 


X3 


8630 


2 
Letter 
B 


0 
0 
2 


120 


0 
2 


128 


0 
0 
0 
0 
0 



3 



x Match 4 
53.000,- 


Proximo Jackpot 


Sorteo # 


Sorteo # 6361 


Sorteo # 


x afl 8,00 


Mega Ball 


Proximo Jackpot 


380.000,- 


x match 4 


2150 


Sorteo # 5951 


Sorteo # 881 


x afl. 500,00 


x afl.15,00 
x afl 50.00 


Libra 


x2 


154 


x Jackpot 


Sorteo # 8148 
Sorteo # 2459 


Sorteo # 1897 


3417 


4722 


Sorteo # 7192 


1358 


x Jackpot 


x Match 4 
x afl. 12,00 


Joker 


6966 
290.000,- 


x Jackpot 
x Match 4+ 


Proximo Jackpot 


x2 
05-15-18-19-24 


01-13-16-30-31 


7730 


Afl. 500.000,- 


anochi 


diario 
Korsou 
super4 
flamingo 


9550 
2233 
4882 
1126 
58316 
8327 
super5 
3093 
7476 
6528 
- 
6486 


sorteo/servicio 


Sintonisa un programa informativo interesante 
digitalisacion na Departamento di Impuesto 


Minister Xiomara Mad- 
uro ta continua cu pro- 
gramanan informativo na 
television. E biaha aki ta 
presenta un programa to- 
cante ‘Digitalisacion na 
Departamento di Impues- 
to (DIMP)’. 


E mandatario ta informa cu 
e proyecto di digitalisacion 
na DIMP a cuminsa na aña 
2017 pa mehora e servicio na 
e contribuyentenan. Durante 
e añanan cu a sigui DIMP 
a introduci varios cambio 
atraves di e sistema online 
cu ta simpel y moderno pa 
facilita e contribuyentenan, 
pa e proceso por cana mas 
structura y lihe. E trabounan 
di digitalisacion ta un proceso 
intensivo y exitoso. 


Den e programa aki Direc- 
tora di Impuesto, sra Luenne 
Gomez-Pieters ta brinda in- 
formacion tocante e trayecto 
di digitalisacion na DIMP 
y lo duna tambe un bista di 
otro trabounan cu DIMP ta 
haciendo pa mehora e servi- 
cio na e contribuyente. 
Minister Xiomara Maduro 
ta extende un invitacion na 


henter comunidad pa sin- 
tonisa e programa ‘Digitali- 
sacion na Departamento di 
Impuesto (DIMP)’. 


E programa lo pasa diahuebs, 
dia 18 di januari pa 7.30 di 
anochi na Telearuba y diabi- 
erna, dia 19 di januari pa 8’or 
di anochi na Diario TV. 


Inscripcion a habri pa Arte 
di Palabra 2022 


Departamento 
di 
Cul- 
tura Aruba (DCA) bou di 
auspicio di Ministerio di 
Cultura ta organisa anu- 
almente e proyecto Arte 
di Palabra (AdP), compe- 
tencia literario di poesia y 
cuenta cortico pa scol se- 
cundario y avansa. 


E aña aki lo ta bay ta e di 16 
edicion di AdP cu lo tuma 
luga dia 21 di april 2024 na 
Cas di Cultura. 


Tur alumno di scol secundar- 
io di klas 1 te cu 6 y EPI klas 
1-2, por participa y por in- 
scribi serca nan docente di 
Papiamento of via artedip- 
labra@gmail.com te cu dia 
24 di maart 2024. 


Por participa den seis dife- 
rente categoria: 
Poesia 


A. Poesia existente klas 1-2 
B. Poesia original, klas 1-2 
C. Poesia original, klas 3-6/ 
EPI klas 1-2 


Cuenta cortico 
A. Cuenta existente, klas 1-2 
B. Cuenta original, klas 1-2 
C. Cuenta original, klas 3-6/ 
EPI klas 1-2 


Ganado di cada categoria lo 
bay representa Aruba den e 
final di AdP ABC, cu ta com- 
petencia interinsular entre e 
ganadonan di Aruba, Bonaire 
y Corsou. AdP ABC lo tuma 
luga dia prome di juni 2024 
na K-Center Corsou. 


Pa mas informacion por yama 
na DCA su number di tele- 
fon: 5822185, of sigui pagina 
di FB Arte di Palabra Aruba 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Dakota 
Tel. 588 7364 


San Nicolas: 
Aloe 
Tel. 584 4606 


SERVICIO PUBLICO 
Mi ta ofrece servicio pa haci 
reparacion di porta, ventana y 
hopi mas. Pa mas informacion 
Tel. 563 6762 
_________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.568 2339 
_____________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


TA BENDE 
Caha di Orgel aña 1997, 
6 cylinder cu su loudspekers 
Fls.14.000 por yama 
Tel. 593 9614 
Mr. Loy Ras 749 2533 
___________________________ 


SERVIO PUBLICO 
Ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
nos ta haci trabou di 
plomeria, electricidad, 
hardineria incluye hiba sushi 
handy man. 
Tel.742 6250 
____________________________ 


SERVICIO PUBLICO 
Ta traha y renoba Cas 
drecha dak, ta basha vloer, 
pleister, verf cas, traha cura, 
pega mosaico 
Tel.563 4168 
____________________________ 


SERVICIO PUBLICO 
buscando auto pa huur y na bon 
prijs? yama nos 
Tel. 593 9953/ 593 8453 
____________________________ 
Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
__________________________ 


aviso@bondia.com 


SERVICIO 
reforsamo papiamento-españo, 
of españo pa papiamento pa 
hende mayor y mucha 
Tel. 563 4641 
___________________________ 


TA OFRECE 
servicio pa hacer limpieza y 
cuido de niños 
Pa mas informacion 
Tel. 569 3253 
_________________________ 


SERVICIO PUBLICO 
nos ta chapi, corta y planta 
mata, brinda tur servicio cu bo 
cura mester. Tira sushi afo, 
Tel. 738 1908 
________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles, laba tapijt 
laba vloer 
Tel. 593 9464 
________________________ 


TA HASI 
Trabou di Pleister 14fl mts2, 
Pintura, Patios y bloki 
Tel : 6302305 


_____________________________________ 


TA BENDE 
Combo di regalo pa 
tur ocasion: 
Mugs, kerki di biña, tablashi cu 
leyenda 
Pa mas informacion 
Cell whatsaap 567 2907 
_________________________ 


TA HUUR 
Cas semi-muebla 3 camber 
cushina,sala,cura, garashi 
2 aC excluye awa y coriente 
adress: Druivenstraat 21 
Dakota: huur per direct 
561 8226 Awg.1700 pa luna 
____________________________ 


Pronostico di tempo 


Tempo: 
Parcialmente nubla cu un 
awasero pasahero te breve 


Temperatura maximo 32 gra- 
do Celsius 
Temperatura minimo 26 gra- 
do Celsius 


Indice di calor (heat index) 
den y rond di oranan di mer- 
dia: 33 pa 38 grado Celsius 
UV index: 8 


Bahada di solo : 6:34 pm 
Subida di solo : 7:05 am. 


Biento: 
Modera te basta fuerte for di 
generalmente direccion oost; 
Forsa 4 te 5 (20 te 39 km/ora, 
11 te 21 nudo). 


Den dia fuerte te duro den 
rafaga; 
Forsa 6 te 7 (40 te 61 km/ora, 
22 te 33 nudo). 


Situacion general di tem- 
po: 
Extension di un area di pre- 
sion halto lo domina e tempo 
den region, manteniendo 
weer 
generalmente 
seco. 
Sinembargo, e aire transporta 
pa region local ta poco hum- 
edo y por induci un awasero 
pasahero te breve durante 
proximo 24 ora. 


Condicionnan maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: trankil te 


modera, entre 2 pa 4 pia. 
Na partinan oost te noord- 
west di costa: Modera te lo- 
calmente poco bruto cu ola- 
nan di 6 pa 7, localmente 8 
pia 

“I’d like the memory of me to be 
a happy one. I’d like to leave an 
afterglow of smiles when life is 
done. 


I’d like to leave an echo, whis- 
pering softly down the ways, 
Of happy times and laughing 
times, and bright and sunny 
days. 


I’d like the tears of those who 
grief, to dry before the sun, 
Of happy memories that leave 
when life is done.” 


Nos ta anuncia fayecimento di: 
Emmy Hariette Swaen-Dongen 
Cariñosamente yama: Poppy 
27-08-1941 - 14-01-2024 


Oportunidad pa condolencia: Aurora Funeral Home, 
diabierna 19 di januari 2024 di 7:00 pa 9:00 pm 


Ta invita pa e acto di despedida cu lo tuma lugar diasa- 
bra 20 di januari 2024 na Aurora Funeral Home di 9:00 
pa 11:00 am, sigi pa e acto di entiero cu lo tuma lugar 
na Santana catolico na Playa 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 



Islande Jean Pierre 


Acto di entiero lo wordo anuncia despues. 


ordo 


Laga tur loke ta spera mi ta bunita 
Laga tur locual cu mi encontra na 
caminda ta bunita 
Laga tur locual cu mi laga atras keda 
bunita y 
Laga esakinan termina den tur 
buniteza. 
Cado Wever. 


Cu honda pena pero conforme cu 
boluntad di Dios, Nos ta anuncia 
fayesimento inespera di: 
Marlon Eder Mathilda 
*9 Juni 1968 †11-01-2024 


Na nomber di su 
Esposa: Maureen Mathilda-Tromp 
Yiunan: Shauni Mathilda y Fernando Dominguez 
Shania Mathilda 
Shannika Mathilda 
Mavornan: Tata †Marciano Mathilda 
Mama Aurora Bremo de Feliz y Eudis Feliz 
Manera mama den cas: Ana Dolores Cabrera 
Mama di su yiunan: Patricia Croes 
Rumannan: Urvin Mathilda y Anita Madai 
Marvin Mathilda y Thera de Wit 
Sueyen Mathilda y Jeffrey te Winkel 
Manera ruman den cas: Elizabeth Sanchez 
Subrina y Subrino nan: Tyrese, Jacey, Mia, Jayzion, 
Jayqion, Mason, Tristan, Dylan y Zayley 
Tanta yomo nan: †Felesita Mathilda 
Remiro Mathilda 
Ina Lourens na corsow 
†Theodora Figaroa 
Calixta Mathilda 
†Jacintho Mathilda 
†Alfred Mathilda 
Roque Mathilda y esposa 
†Alfonso Mathilda 
Ronald Mathilda 
†Mario y Elda Bremo Aries 
†Delia Bremo 
Carlixto Boekhoudt y Rosamari Palacios (Spanje) 
Eddy y Melida Bremo-Giel 
Rudy Bremo y Eveline Maduro 
Vilma y †Wilson Baretto 
Brigida yEdwin Kock 


Swa y cuna nan: Jasmin Luydens 
Jacqueline y Walter Everon- Luydens y famia 
Jeffrey Luydens y famia 


Comer y bon amiga: Maria Magdalena Maduro 


Comper y bon amigo: Andres Modechi Werleman 


Colega nan cu a bira amigo di Rotech Electrical 


Amigonan: Irwin Strachan, Jozef Martinus, Dino Kemp, 
Jose Tromp, John Cecilia y Renny Cicilia 


Primo y prima nan, comer y comper nan, amigonan 
y demas famia Mathilda, Tromp, Bremo, Wernet, 
Figaroa, Lourens, de Feliz, Croes, Madai, Kock, Barreto, 
Boekhoudt, te Winkel, de Wit, Arias, Luydens, Cabrera, 
Sanchez. 


Nos disculpa si den nos tristesa nos por a lubida un of 
otro famia. 


Condolencia lo tuma lugar ta Diahuebs 18 Januari 2024 
na Aurora funeral home di 7pm pa 9pm 


Acto di entiero ta tuma lugar 19 Januari 2024 na misa 
Santa Filomena na paradera di 2or pm pa 4or pm y 
despues lo Sali bai pa santana Catholico na Paradera. 



“Señor ta mi wardador, mi’n 
tin falta di nada. 
Den cunucu di yerba berde 
e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu inmenso dolor den 
nos curason nos ta anuncia 
fayecimento di: 


Antonia 
Figaroa-Ortiz 
*23-03-1954 †14-01-2024 


Na nomber di su: 
Mayornan: 
† Argentina Ortiz 
† Felino Peña 


Esposo: 
Theodoor Jacobo Figaroa (Tochi) 


Yuinan: 
Juan Pichardo 
Rofelix Vargas & Marion Croes 
Aridia Hernandez & Ramon Rodriguez 
Angie Mejia & Reidy Luciano 


Nietonan: 
Angelina Pichardo 
Gino Farro 
Stacy Vargas 
Gerson Vargas 
Martin Garcia 
Casey Garcia 
Maïa Luciano 
Brayden Luciano 


Bisanietonan: 
Osman Pichardo 
Mike Pichardo 
Ayden Statie 
Zayn Garcia 


Demas famia y amistadnan: 
Amaya, Crafort, Corcino, Figaroa, Franken, 
Gonzalez, Hilario, Kelly, Luciano, Mejia, Montero, 
Ridderstaat, Santos, Statie, Thomas. Y ex- 
coleganan di Alhambra casino. 


Disculpa si den nos tristeza nos por a lubida algun 
miembro di famia of amistad. 


Condolencia lo tuma lugar diahuebs 18 januari 
2024 di 7PM pa 9PM na Royal funeral home. 


Acto di entiero diabierna 19 januari 2024 na misa 
Santa anna 9AM pa 11AM, y despues lo sali pa 
santana noord. 


Nos ta lamenta cu despues di entiero nos no ta 
ricibi bishita di condolencia na cas. 


Acto di entiero lo wordo anuncia despues. 


obituario/internacional a23 

Cu gran tristeza na nos curason nos ta participa 
fayecimento di nos ser stima 


Drs. Emile Weststrate 
27 januari 1946 – 17 januari 2024 


Docter di cas 
Ex-presidente di HAVA 
Co-fundador di Huisartsenopleiding Aruba 
Ex-miembro di Raad van toezicht di Dr. Horacio 
Oduber Hospitaal 
Ex-miembro di tuchtraad di Hof van Justistie di 
Aruba y Curacao 
Medico di deporte 
Medico di malesanan tropico 

Aduana Belga a confisca cantidad record di cocaina 
Mientras UE ta enfrenta aumento den violencia relaciona cu droga 


(AP) — Aduana a confisca 
116 ton di cocaina na e waf 
di Antwerp na 2023, po- 
niendo e record pa di dos 
aña consecutivo, segun 
autoridadnan Belga a bisa 
ayera. 


Demanda pa cocaina ta au- 
mentando rapidamente na 
Union Europeo, y gobier- 
nonan ta culpa comercio di 
droga pa brotenan di violen- 
cia na ciudadnan portuario 
mayor manera Antwerp, Rot- 
terdam na Hulanda, y Mar- 
seille na Francia. 


E waf di Antwerp a bira e 
paso principal pa cartelnan 
Latino Americano di cocaina 
drenta e continente. 
Otro cinco ton di cocaina a 
keda confisca aña pasa na waf 
di Zeebrugge, cual ta parti 
di e mas grandi waf di Ant- 
werp-Bruges, segun minister 
di Finanzas, Vincent van Pe- 
teghem. 


A haci e anuncio un dia 
despues cu 22 persona, in- 
cluyendo tres agente policial, 
a keda aresta den un accion 


mayor anti-droga enfoca riba 
individuonan sospecha di 
traficacion di cocaina door di 
Antwerp. 


E cantidad di cocaina con- 
fisca den e di dos puerto mas 
grandi na Europa a aumenta 
di 110 ton na 2022, segun au- 
toridadnan Belga, cu a agrega 
cu Colombia, Ecuador y Pan- 
ama ta keda como e paisnan 


top di origen. 
Cantidadnan record di co- 
caina ta siendo confisca na 
Europa, cu 303 ton para pa 
paisnan miembro di UE na 
2021, e aña mas recien pa cual 
tin cifra disponible. Segun 
un rapport di agencia di UE 
monitoriando droga y adic- 
cion, 75% di e cantidad aki a 
keda confisca na Belgica, Hu- 
landa y Spaña. 


Gobierno Hulandes a anun- 
cia cu autoridadnan duanero 
aña pasa a confisca casi 60 ton 
di cocaina, un “aumento sig- 
nificante” riba e aña prome, 
unda a confisca 51 ton. A 
haya e droga na e waf mayor 
di Rotterdam, pero tambe 
wafnan mas chikito manera 
Vlissingen y na aeropuer- 
tonan. 
Secretario di Estado Aukje de 


Vries, minister a cargo di au- 
toridadnan di aduana, a bisa 
cu e lucha contra traficacion 
di cocaina “ta continua rek- 
eriendo atencion y inversion 
constante.” 


Na Belgica, autoridadnan 
federal ta bisa cu traficacion 
di droga ta penetrando socie- 
dad rapidamente mientras or- 
ganisacionnan criminal stra- 
nhero a hinca raiz profundo 
den e pais, treciendo cu nan 
nan operacionnan violento y 
despiadado. 


Den ultimo cuatro aña, Ant- 
werp a mira decenas di atake 
cu granat, candela y bom 
chikito, hopi di nan vincula 
na gangnan purbando di tuma 
un pida di e mercado pros- 
pero di cocaina. Na Belgica, 
minister di Husticia e tempo 
ey, Vincent van Quicken- 
borne a pasa algun tempo 
bibando scondi despues cu 
evidencia a bin dilanti mus- 
trando cu gangnan di droga 
tabata purbando di secuestr’e, 
of algo pio. 


Pakistan ta retira su embahador na Iran 
despues di atake aereo di Tehran cu a mata 
dos persona 


(AP) — Pakistan a retira 
su embahador na Teh- 
ran ayera, un dia despues 
cu Iran a ehecuta atak- 
enan aereo den Pakistan 
cu a alega tabata contra 
basenan pa grupo separat- 
ista militante Sunni. 


Islamabad, capital Pakistani, 
a denuncia e atake como un 
“obvio violacion” di su espa- 
cio aereo y a bisa cu a mata 
dos mucha. 


E atake diamars na provin- 
cia Baluchistan di Pakistan 
a pone relacion diplomatico 
entre e dos bisiña den peliger, 
pero ambos banda a parce di 
ta cauteloso di provoca e otro. 
Iran y Pakistan – cu arma nu- 
clear – pa largo a considera 
otro cu sospecha pa motibo 
di atakenan militante. 


E atake a aumenta e menasa 
cu violencia ta plama den un 
Medio Oriente sacudi pa e 
guera di Israel cu Hamas den 
Gaza Strip. Iran tambe a ataca 
Irak y Siria dialuna, pa moti- 
bo di un bom suicida pa cual 


Estado Islamico a asumi re- 
sponsabilidad, cu a mata mas 
di 90 persona e luna aki. Irak 
a retira su embahador for di 
Iran pa consulta. 


Mumtaz Zahra Baloch, voc- 
ero pa Ministerio di Exterior 
Pakistani, a anuncia cu Islam- 
abad tabata retirando su em- 
bahador na Iran pa motibo di 
e atakenan. Baloch a agrega 
cu Pakistan a pidi embahador 
Irani, cu tabata bishitando 
Tehran, pa no bolbe. 


Iran no a reconoce decision 
di Pakistan inmediatamente. 


Reportahenan den medio- 
nan estatal Irani, cu despues 
a keda elimina sin splicacion, 
a bisa cu e Guardia Revolu- 
cionario paramilitar a ataca 
basenan na Pakistan perten- 
ciendo na e grupo militante 
Jaish al-Adl (Ehercito di 
Husticia). 


Minister di Defensa Irani 
tambe a bisa ayera cu Iran lo 
responde na cualkier menasa 
contra su mes, segun agencia 
noticiero oficial IRNA a re- 
porta. 


(AP)—Tres hende a muri 
y 77 otro a keda herida ora 
un explosion a rementa mas 
cu 20 edificio den un di e 
ciudadnan mas grandi na 
Nigeria, segun autoridad- 
nan a bisa ayera, mientras 
cu trahadonan di rescate a 
coba entre restonan pa busca 
esnan sospecha di ta pega. 


Residentenan den e ciudad 
Ibadan den estado zuid-west 
di Oyo a tende un explosion 
duro rond di 7:45 di anochi dia- 
mars, causando panico mientras 
hopi ta huy for di nan hogar. Pa 
diaranson mainta, forsanan si 
siguridad a cera e area mientras 
cu personal medico y ambu- 
lancenan tabata “on stand-by” 
mientras cu esfuersonan di res- 
cate a intensifica. 
Investigacionnan preliminario 
a mustra cu e explosion a ser 
causa pa explosivonan warda 
pa uza den operacionnan di 
mineria legal, segun goberna- 
dor di Oyo, Seyi Makinde, a 


conta reporteronan despues di 
bishita e sitio den e area Bodija 
di Ibadan. 
“Nos a desplega trahadonan di 
emergencia y tur agencia rel- 
evante dentro di estado Oyo 
pa conduci operacionnan di 
buskeda y rescate,” segun 
Makinde, describiendo e daño 
como “devastante.” 


Trahadonan di rescate buscando 
entre e structuranan colapsa 
a recupera un curpa mas di- 
aranson mainta, aumentando 
e conteo di morto pa tres. No 


tabata inmediatamento claro cu 
a warda e explosivonan, y nin- 
gun detencion a ser anuncia. “E 
investigacion ta andante (y) tur 
esnan haya culpabel pa esaki lo 
ser castiga,” segun gobernador 
Makinde. 
Mayoria di e 77 hende herida 
a ser descarga caba, e goberna- 
dor a bisa, primintiendo cu el 
lo cubri e costonan medico di 
otronan cu ainda ta den admis- 
ion y pa provee acomodacion 
temporario pa esnan di cual nan 
cas a ser afecta. 
Decenas di residente reuni den 
bisindario unda algun di esnan 


herida tabata bao tratamento 
den ambulancenan. Rondonan- 
do e area ta edificionan cubri 
den tera y sea destrui comple- 
tamente of parcialmente como 
resultado di e explosion, cual 
a laga atras un buraco masivo. 


Minamento ilegal den Nigeria 
ta comun y ta un preocupa- 
cionnan grandi pa autoridadnan. 
Sinembargo, esaki ta ser haci 
mayormente den areanan leu 
di ciudadnan unda detencion ta 
dificil y unda proceduranan di 
siguridad no ta ser sigui. 
E uzo di explosivo manera 


dinamita pa mineronan cerca 
di areanan residencial tambe ta 
comun y ta causa riesgonan na 
residentenan, segun Anthony 
Adejuwon, ken ta lidera e grupo 
Urban Alert cu ta aboga pa re- 
sponsabilidad den e industria 
di mineria. 


Adejuwon a bisa cu materi- 
alnan explosivo mester keda 
leu for di unda hende ta biba, 
pero e hecho cu “e uzo di e 
explosivonan aki no ta controla 
y pasobra nan no ta controla, 
cualkier cu tin acceso facil por 
ward’e unda cu ta.” 

Diahuebs 18 Januari 2024 
3 morto y 77 herida den un explosion grandi den ciudad di Nigeria 


Presidencia di Union Europeo ta adverti cu democracia lo 
ser proba den eleccionnan Mericano november 


(AP)—E presidencia di 
Union Europa a adverti 
diamars cu e fundeshinan 
di democracia lo ser pro- 
ba durante e eleccionnan 
Mericano na november, 
describiendo un scenario 
unda e aliansa transatlan- 
tico por desenreda mas 
ainda. 


Prome minister Alecander 
de Croo di Belgica, e pais ac- 
tualmente liderando e presi- 
dencia di UE, a bisa cu “si 
2024 trece ‘Merca Prome’ 
atrobe, esaki lo nifica ‘Eu- 
ropa riba su mes’ mas cu 


nunca.” De Croo a papia 
den un adres na e legislatura 
UE algun ora despues cu ex- 
presidente Donald Trump a 
gana e asamblea di e partido 
Republicano na Iowa. 
Su palabra a referi back na e 
administracion di Trump na 
2017-2021, ora relacionnan 
Mericano cu Europa a cay 
debi na pleito transatlantico 
tocante comercio, siguridad 
y cooperacion militar cu a 
trece daño na confiansa y 
cooperacion. 
De Croo a bisa cu e UE di 
27 nacion mester siña lihe 
con pa para mas riba su mes 


y cu en caso di un victoria di 
Trump na november, “nos 
mester, como Europeonan, 
no tin miedo di e perspectiva 
aki. Nos mester acept’e.” 


Referiendo na e eleccion 
parlamentario 
Europeo 
binidero na juni, el a bisa cu 
esaki tabata 
un aña nos democracia y lib- 
ertadnan lo ser proba.” 


“No solamente cu eleccion 
pa e cas aki, pero igualmente 
pa e Congreso Mericano y 
e presidencia Mericano,” de 
Croo a agrega. 


